
DE  ARISTOPHANIS  FABVLIS 
DAKTALENSIVM  BABYLONIOKVM  ACHARNENSIVM 

Aristophancs  plus  quadraginta  comoedias  scripsit  ex  quibus 
undecim  tantum  seruatae  sunt.  Harum  fabularum  —  quarum 
unaquaeque  per  se  ipsa  satis  idonea  erat  ad  memoriam  poetae 
immortalitati  tradendam  —  antiquissima  est  illa  comoedia  quae 
inscribitur  Acharncnses  :  quippe  quae  sexto  anno  belli  Pelo- 
ponnesiaci,*  olympiadis  duodenonagesimae  ^  anno  tertio,  anno 
a.  Chr.  quadringentesimo  uicesimo  quinto  docta  sit. 

lam  uero  autequam  Acharnenses  conscriberet  alias  comoe- 
dias  duas  Aristophanes  admodum  etiamtum  iuuenis^  in  scae- 
nam  commisit,  Daetalenses  olympiadis  duodenonagesimae  anno 
primo,  anno  a  Chr.  quadringentcsimo  uicesimo  scptimo  et  Ba- 
bylonios*  olympiadis  duodenonagesimae  anno  secundo,  a.  Chr. 
anno  quadringentesimo  uicesimo  sexto:  quarum  reliquiae  tantum 

extant. 

Tres  illas  comoedias  primas  Aristophanes  alieno  nomine^ 

inscriptas  in  scaenam  commisit. 

Quod  cum  lege®  coactum  fecisse  qua  anni  poetarum  cir- 
cumscripti  fuissent  uidetur  negandum  esse.  Etenim  talis  lex  si 
ualuisset  nulla  fuerat  causa  cur  postea  Athenicnses  mirarentur  ^ 


1  Acb.  u.  26G  29  ■.  coll.  u.  141.  175.  415.  424.  760  seq. 

2  scho].  Pac.  990.  OMueller.   hist.  gr.  Lit.  II.  112.  n. 

3  Nub.  528.  Kaii.  504  cuui  schol.  Vesp.  1018.  cf  III.  negl  xu.^w5. 
§  16.  iii  ed.  II  Arist.  Th.  Bcrgk.  OMueller.  1.  1.  II.  215.  n.  1. 

^  Ach.  377  seq. 

5  Nub.  528.  seq.  Vesp.  1017.  sq.  Eq.  509  sq.  c.  schol.  coU.  Ran.  89. 
«;  schol.  Nub.   510.  Bergk.  in  Meinck.   F.  C.  II  206.   cf.  Bode 
hist.  gr.  Lit.  II  209. 
7  Eq.  512  sq. 

qiiod  sero  iiinenis  poeta  siio  noniinc  ehornra  postnlasset.  Immo 
oquidem  pnto  etiamsi  nnlla  lex  obstitissct  incognito  cnidam 
poetae  iuneni  maioribns  natn  niris  notis  iamqne  probatis  con- 
certantibns  sno  nomine  cliornm  impctrare  sane  difficillimum 
futnrnm  fnisse  praesertim  cnm  qui  cliornm  ab  arcliontc  impe- 
trauissent  poetae  iam  ante  aetara  fabulam  qnasi  pnblico  iudicio 
comprobati  uiderentnr.  Quid?  qnod  ne  .spectatissimi  quidem 
poetae,  ut  Sopliocles  et  Cratinns,  turpem  repnlsam  semper 
euitarnnt. 

lam  uero  ipsum  munns  quod  tnm  qnidem  impositnm  erat 
poetae  ut  non  modo  chorum  regeret  fabulaniqne  doceret  sed 
etiam  primas  fere  partes  ageret  ^  —  Aristopbanes  ut  nel  postea 
rarissime^  suscepit  ita  iuuenis  praesertim  non  potnit  nou  difii- 
cilius  existimare  quam  quod  suis  uiribus  exscqueretnr.  Ncqne 
immerito  postremo  Aristoplianes  dubitanisse  mihi  nidetur  nnm 
ipsae  illae  fabnlae,  in  qnibus  quasi  iudex  ^^  extaret  reipublicae 
Atheniensis,  si  anctoris  iuuenis  nomine  paene  incognito  in  scae- 
nam  commissae  essent  populo  probatac  forent  cnius  inconstantia 
et  leuitate  nel  optimos  ante  se  poetas  comicos  nimis  ucxatos 
uidisset. 

His  omnibns  de  causis  Aristoplianes,  opinor,  conscriptas  a 
se  tres  illas  comoedias  —  Daetalenses  rabylonios  Acliarnenscs 
—  alteri  tradidit  qui  suo  nominc  tanqnam  ipse  illas  com- 
posuisset  et  chorum  ab  archonte  posceret  et  fabnlas  docciet. 
Quem  primo  quidem  solum  '*  anctorem  fabnlarum  cnm  nulgo 
existimatum  tuni  pnblice  declaratum  fuisse  consentanenra  est 
praesertim  cnm  fabulis  modo  actis  qnis  re  uera  fabnlas  scrip- 
sisset  quaeri  omnino  non  posset. 

Atque  illum  quasi  poetae  nicarium,  cuins  nomen  Aristo- 
phanes    ipse   nusquam   adfert,   in   tribus    illis   fabulis    docendlsi 


^  Ari8t.  Rhet.  III.  1. 

9  in  Eq.  Niib.  Pac.  Plut.  f:ibulip. 

i'^  Acb.  500.  655. 

>>  OMueller.  I.  1.  IF.  79.  80.  r.  3.  110.  n.  1.  185. 

unum    iudico    Callistratum  ^^   fuisae   eundem   per   quem  postea 
quae  Anes  et  Lysistrata  inscribuntur  comoedias  facile  praecla- 
rissimas  in  scaenam  commisit.   Quem  non  modo  histrionem  sed 
etiam  poetam*^    fuisse   et  eum  temporibus   illis  laudatum  etsi 
aliunde  non  constat  taraen  res  ipsa  raihi  docere  uidetur.    Eun- 
dera  uero  et  uirura  constantera  atque  optirae  de  republica  sen- 
tientera  et  araicum  Aristophanis  concordera   fuisse  licet   etiara- 
nunc  cognoscas  inde  quod  nec  neritus  est  quae  in  eis  coraoediis 
libeiTirae  hic   quidera   de  republica   Atheniensi    iudicauerat   ut 
8ua  proferre  atque   defendere  neque   recusauit   quarauis  Baby- 
loniis  doctis  ab  Cleone  in  ius  uocatus^*   aegre  absolutus  esset 
quin  iara  insequenti   anno   suo   iterura    nomine   Acharnenses  ^^ 
Aristophanis   in  scaenam  produceret.     Cuius  fabulae    cura   aliis 
locis  tum  parabasi  Aristophanes  Callistratura  perinde   ac  si  liic 
comoediae  auctor   fuerit   se    ipsum  pluribus  defendentem   facit 
a  contumeliis     istis    iniuriisque     aduersariorum.      Qnod    illura 
quidera  fecisse  cura  intellexisset  sese  iuuenera  nullins  tura  auc- 
toritatis,  quem  aliquot  post  annis  Cleo  etiara  uerberibus  ^^  casti- 
gasse   dicitnr,   si  palara  causara  Callistrati,  quae  re  uera  esset 
sna,  suo  in  se  noraine  snscepisset  nihil  nel  parura   utiqne  pro- 
fecturum  esse  quis  est  qui  negetV 

lam  ucro  cura  orania  optime  euenissent  atque  Callistratus 
Daetalensibus  Babyloniisque  doctis  secundus,  Acharnensibus  in 
scacnam  coraraissis  i^rirans  ex  certamine  uictor  euasisset  Ari- 
stophanes  palam  professus  est  se  ipsum  esse  uernm  illarum 
fabularum  auctorera:  id  quod  araicos  nonnullos  spectatoresque 


■J 


12  anon.  de  cora.  I.  p.  VIII.  in  Th.  Bergk.  Ar.  ed.  II,  ibid.  IIL 
nsQl  y.oium5  §  12.  ap.  Dind.  p.  23.  III.  (t.  IV.  1.  prol.  dc  coni.  p. 
1959.)  opp.  schol.  Nub.  527  sq.  uit.  Ar.  IV.  p.  IX.  Bcrgk.  XII.  ct. 
Ach.  Au.  Lysistr.  Bergk  in  Mein.  F.  C.  II.  923.  AMucIlcr.  ed.  Ar. 
Ach.  praef.  Elmsl.  ad  Ach.  355. 

13  OMueller.  1.  1.  coll.  11.  202. 

11  scbol.  Vesp.  1284.  OMuell.  II.  219. 

«5  argum.  Ach.  coll.  Ach.  u.  499. 

i'-  Vesp.  1284. 

acriores  passim  iam  cognitum  liabuisse  uerisimile  est.  Atque 
tantam  auctoritatem  tribus  istis  comoediis  consecutus  est  ut 
non  modo  omnes  ab  eo  peterent  ut  quam  tum  in  manibus  ba- 
bebat  fabulam  Equitum  ^^  suo  ipsius  nomine  in  scaenam  pro- 
duceret  sed  etiam  eidem  illi  qui  olim  metuerat  ut  chorum  ab 
archonte  impetraret  publice  chorus  daretur.  Quare  quod  Ari- 
stoplianes  in  posterioribus  comoediis  se  illarum  fabularum  auc- 
torem  libenter  atque  cum  spiritu  quodam  praedicat  non 
mirabimur. 

Fauorera  autem  illum  Aristopliancs  omniumque  studium 
consecutus  erat  cum  artc  insigniore  qua  iam  primas  illas  fabulas 
composuerat  tum  uel  maxime  argumcnto  carum  fabuiarum  ac 
fere  noua  rerum  tractatione. 

Principio  enim  Attica  comoedia  i®  quasi  ultro  procreata 
ex  communi  populi  ridendi  inridendique  studio  nihil  fuerat 
nisi  ridicnla  quaedam  —  ut  locus  et  tempus  fcrebant  -  liominum 
rerumque  cotidianarum  imitatio.  Quas  uero  poetae  tum  con- 
scripserunt  comoedias  melius  descripseris  ludicra  quasi  quaedara 
et  lasciua  carmina  fuisse.  Nara  iocularia  tantum  secuti  et  ridi- 
cula  quae  frigida  satis  saepe  et  lepore  destituta  eraut  poetae 
isti  in  argumento  abiecto  atque  humili  et  in  foedis  uel  maxime 
atque  incultis  rebus  uersabantur  ~  nimium  unius  uulgi  phiu- 
sum  captantes. 

Quo  factum  est  ut  eodem  tempore  quo  —  Atheniensium 
animis  omni  politiore  elegantia  imbutis  — -  tragocdia  ab  Aeschylo 
et  ab  Sophocle  perfecta  erat  comocdia  etiamtum  contempta  ac 
nuUo  num^jro  esset.  Quam  adeo  iacentem  comoediam  Periclis 
denique  aetate  Cratinus  et  qui  summo  studio  cum  eo  coucer- 
tabat  Eupolis^'^  etsi  nondura  ad  tragocdiae  perfectionem  ex- 
tulerunt  tamen  ad  politiorem  humanitatem   reuocarunt.     Quod 


"  Eq.  500  sq. 

««^  Vesp.  5r>  sq.  1010  sq.  Nub.  Ol^  sq.  cf.  V    <i*.  rr.  xuni.  ^±m 

Bergk.  Ar.  ed.  II. 

19  cf.  in  Bergk.  ed.  Ar.  II.  prol.  de  coni.  II.  i?  1-3.  III.  §7.  11. 

12.  VIII.  §  Ifi.  24. 


illi  perfecerunt  cum  eis  rebus  quae  in  prisca  illa  comoedia 
foedae  fuerant  ct  incultae  prudenter  ad  artis  formam  redactis 
et    temperatis   tum   ipso    illo    argumento    abiecto   prorsus   im- 

mutato. 

Ut  enim  omnes  po6tas  ex  hominum  omnino  ingenio  et 
moribus  operum  argumenta  sumere  oportet,  ita  est  scaeniconim 
poetarura  fabulis  suae  ipsorura  aetatis  quasi  imaginera  expri- 
mere  eis  uel  maxime  propositis  rebus  quae  sumraa  necessitu- 
dine  cum  animis  ac  studiis  acqualium  coniunctae  sunt.  Id  uero 
summi  ilii  et  germani  poetae  Cratinus  et  Eupolis  prudenter  in- 
tellexisse  uidentur  cum  ipsam  rempublicara  quara  ipsa  illa 
aetate  uehementissime  populus  Atheniensis  amplectebatur  comoe- 
diarum  suarum  quasi  argumentura  facerent.  Qui  diuersissimi 
ingenii  uiribus  et  aite  poetica  sed  pares  studio  ueritatis  ac 
consc-  .lentes  de  rebus  humanis  in  pei-tractando  illo  argumento 
id  praecipue  spcctabant  ut  dolorem  inritationeraque  animi  quibus 
adfecti  erant  deprauatis  suae  actatis  moribus  in  summara  dica- 
citatera  et  acerbitatem  efTunderent  —  quaecunque  uitiosa  anlm- 
aduertebant  et  noxia  in  rebus  uel  publicis  uel  domesticis 
grauiter  et  liberrime  notantes  atque  perstringentes. 

lam  uero  idcm  illud  arguraentura  grauissiraum  Aristophancs 
illorum  aetati  suppar  maiore  ctiam  ardore  atque  libertate  am- 
plexus  est  et  cum  omniura  qui  ante  eura  scripserant  coraoedias, 
Cratini  inprimis  et  Eupolidis^o  uirtutes  sibi  parauisset  uitia  eui- 
tasset  ipsam  comoediam  eximia  arte  et  praeclarissimo  ingenio 
ad  sumraam  perfectionera  perduxit. 

Quae  autera  illa  aetate  arguraentura  erat  comoediae  res- 
publica  Atheniensis  imrautata  prorsus  et  in  suraraum  discrimen 

uocata  erat. 

Antiquitus  enim  cum  raoribus  Atheniensiura  animis  mode- 
rantibus  et  quasi  uinculis  continentibus  —  legum  oboedientia 
ucra  existimaretur  libertas  ipsa  respublica  tanta  auctoritate  fuit 
ut  ciuium  uoluntatem   atque  arbitrium  cohiberet.    Qua  sola  re 


20  A.  W.  V   Schlegel,  Vorles.  ub.  dram.  K.  u  L.  I.  314. 

factum  csse  ut  respublica  Atheniensis  adeo  uigeret  omniumque 
artium  studiis  laetissime  floreret  quis  est  qui  neget? 

At  enim  uero  Periclis  aetate  cum  progressa  eruditione 
omnes  res  diuinae  et  humanae  obnoxiae  fierent  hominum  rationi 
uel  opinioni  quibus  salus  reipublicae  continebatur  —  religio 
leges  mores  labefactata  sunt.  Pericles  quidem  qua  erat  pru- 
dentia  atque  auctoritate  etiamtunc  impediuerat  quominus  istud 
ut  ita  dicam  singulorum  ciuium  arbitrium  ipsis  rebus  ciuilibus 
temere  se  immisceret.  At  eo  moi-tuo  in  ipsis  tumultibus  bellicis 
prodita  est  respublica  omnium  ciuium  arbitrio  ac  licentia  summa 
declarata  est  libertas. 

Quae  uero  in  republica  Atheniensi  quasi  ex  ipsis  hominum 
animis  enata  erant  mala  sophistarum  artibus  aucta  sunt  atque 
perfecta.  Sophistae  enim  cum  a  contemplatione  naturae  et 
mundi  ad  hominis  naturam  conuersi  hominem  modum  esse  om- 
nium  rerum  statuissent  ipsius  hominis  arbitrium  et  cupiditates 
quasi  nouas  uitae  ieges  constituerunt.  Quibus  omnibus  rebus 
posiremo  factum  erat  ut  omnes  res  priuatae  et  publicae  Athenis 
adflictae  atque  conuptae  essent. 

In  ista  autem  communium  teniporum  labe  ac  pemicie 
uersabantur  illorum  poetarum  comoediae.  Atque  hoc  poesis  ar- 
gumentum,  quod  quidem  per  se  ipsum  non  risum  potius  quam 
dolorem  atque  fastidium  mouere  et  ab  omni  perfectiore  arte 
abhon-ere  uidetur,  Aristophanes  qua  erat  ingenii  ui  atque  artis 
perfectione  ita  tractauit  ut  omni  dolore  ac  fastidio  superatis 
omnia  ad  laetissimam  hilaritatem  et  ad  concentum  quendam 
consensumque  rerum  uocaret.  Nam  in  comoediis  suis  cum  se 
uinclis  ueritatis  prorsus  liberasset  euolauit  ille  quidem  omni 
rerum  humanarum  miseria  solutus  ac  liber  quasi  in  fastigium 
quoddam  ingenii  hilaritatisque  unde  — -  omnia  quae  hominibus 
acciderent  infra  se  esse  iudicans  —  in  ipsam  uitam  quasi  in 
fabulam  quandam  inspexit  cuius  partes  agunt  ipsi  homines  et 
dictis  et  factis  ad  admirandum  et  ad  inridendum  spectatoris 
animum  commouentes.  Atque  ita  —  id  quod  omnibus  artibus 
inprimis  debet  propositum  esse  —  quasi  conciliato  ingenio  arti- 

ficis  cum  argumcnto  artlficii  —  animum  non  solum  cum  delec- 
tatione  aliqua  mouct  sed  etiam  humanissima  quadam  uoluptate 
adficit.  Undc  mihi  quidem  manauisse  uidetur  diuturna  illa  et 
([uasi  aetcrna  uis  comoediarum  Aristophanis  ut  qua  ipse  con- 
citatus  est  ingenii  summa  delectatione  animos  omnium  qui  eum 
adcunt  penitus  perfundat  adeo  ut  obliuiscantur  et  sui  ipsorum 
et  rerum  humanarum  ueritatem  atque  miseriam. 

Quod  summum  et  praeclarissimum  artis  propositum  Ari- 
stophanes  intcrdum  minus  uidetur  adsecutus  esse  in  primis  illis 
quas  commemorauimus  comocdiis  cum  quo  erat  iuuenili  ardore  et 
impetu  omnipii  rerum  ruina  ac  labe  summo  etiamtunc  dolore 
adficcretur  nccdum  ad  tranquillitatem  acquitatemque  animi  per- 
uenire  posset.  Etenim  dolori  tantum  et  animo  suo  inritato 
obtemperans  quidquid  in  ipso  erat  odii  grauissimi  acerbissi- 
mique  libciTime  ille  quidem  in  his  primis  comoediis  aduersus 
noua  suae  aetatis  studia  protulit. 

Attamen  inter  illas  comoedias  propius  recedere  arbitror 
ab  illa  pcrfectione  quam  postea  Aristophanes  consecutus  est 
Acharnensium  fabulam :  quippe  quae  iam  inde  a  primo  initio  — 
inuenta  inter  tumultus  bellicos  unius  hominis  pace  priuata  — - 
extra  leges  condicioncsque  uitae  humanae  elata  quasi  in  per- 
petuitate  quadam  rerum  ingeniose  fictarum  uersetur. 

Scd  etiam  aliud  quid  quod  non  tam  ingenio  et  arte  quam 
animo  continetur  Aristophanes  aeque  in  omnibus  suis  comoediis 
persecutus  est. 

Est  enim  quasi  altera  pars  officii  poetarum  ut  non  modo 
sibi  solis  ut  ita  dicam  satisfacere  studeant  poetae  sed  etiam 
animorum  corum  qui  Icgant  uel  audiant  rationem  habeant  atque 
id  spectent   ut   auctores  his   quidem    existant   optimorum   con- 

siliorum. 

Atque  ita  Aristophanes  qui  in  ciuium  suorum  animis 
praeclaram  quandam  atque  ingenuo  homine  dignissimam  spem 
collocans  reliqua  mcliora  fore  nunquam  desperabat  ubi  primum 
ad  scribendum  se  contulit  id  agendum  sibi  iu  comoediis  suis 
constituit  ut  reipublicae  utilitati  seruiret  et  ciuium  suorum  com- 

modis  consuleret^^  Qua  in  re  uel  summam  Aristophanis  uir- 
tutem  ac  laudem  positam  esse  iudico. 

lam  uero  consilium  iilud  Aristophanes  se  nullo  alio  modo 
melius  effecturum  optime  intellexit  quam  si  ^ciues  inspicere 
tanquam  in  specuhim  in  uitas  hominum  suorum  iuberet  atque 
ex  aliis  sumere  exempla  sibi".  Atque  ita  nullo  ille  quidem  par- 
tium  studio  compulsus  sed  suo  tantum  ipsius  iudicio  ductus 
quae  mala  falsa  perniciosa  quaeque  bona  uera  salubria  cxisti- 
mabat  populo  in  fraudem  impu!;^o  atque  corrupto  in  suis  co- 
moediis  quasi  ante  oculos  posuit. 

Quod  iudicium  suum  Aristophanes  neque  ^  disciplina 
moribusue  quibus  tunc  homines  regebantur  neque  ex  mera 
cogitatione  aut  animi  sententia  desumpsit  sed  ex  ipsa  contem- 
platione  uniuersarum  rerum  quas  Athenienses  atque  Graeci 
gesserant  informauit.  Temporum  uero  iniquitatem  animad- 
uertens  cum  in  mentem  sibi  reuocaret  quantum  olim  ciuitati 
Atheniensi  roboris  atque  firmitatis  fuisset  cum  praeclarissime 
ciues  ad  Marathonem  Persas  deuincerent  fugere  eum  non 
potuit  fuisse  antiquos  mores  atque  legum  oboedientiam  quibus 
ciuitas  Atheniensis  adeo  aucta  atque  firmata  esset.  Itemque 
iudicauit  eam  tantum  ciuitatem  stare  ac  uere  liberam  esse 
posse  in  qua  hominum  animis  mores  moderarentur  atque  leges 
procul  abiectis  omnibus  renim  nouarum  studiis  quibus  ab  anti- 
quo  illo  et  uere  Graeco  animo  uel  maxime  abhorrentibus  ad- 
flicta  omnia  atque  corrupta  uideret.  Quare  non  modo  quae 
ridicula  aut  perniciosa  sibi  uiderentur  ubicunque  illa  quidem 
inuenit  poeta  noster  adgressus  est  sed  etiam  uiam  ciuibus  suis 
monstrauit  et  rationem  qua  tandem  aliquando  ad  meliorem 
uitae  condicionem  reuerterentur.    Et  docet  Aristophanes  itenim 


a'  Eccl.  583.  Vesp.  1074.  Thesm.  39^.  427.  An.  912.  Ran.  686. 
771.  1030.  1049.  1054.  1420.  1500.  Pac.  736.  748.  Vesp.  1030.  Eq. 
1271.  coU.  Ach.  500.  626.  474.  620.  625.  631.  633.  655.  Eq.  508.  cf. 
IV.  §  2.  Vm.  §  3.  5.  IX.  §  3.  4.  in  rrol.  de  com.  in  ed.  Ar.  11. 
Th.  Bergk. 

ac  saepius  oportere  ciucs  omr'  proprio  arbitrio  omnibusque 
cupiditatibus  abiectis  constanu  animo  solam  sequi^^  auctori- 
tatem  Icgum  et  morum  maioi-um  qui  communis  patriae  amore 
incensi  suis  commodis  utilitatibusque  summam  reipublicae  sa- 
lutem  potiorem  habuissent.  Quare  opponere  libet  antiquorum 
temporum  robur  atque  integritatem  suae  aetatis  infirmitati  et 
labi  leuibusque  et  miscris  aequalibus  qui  omnibus  cogitationibus 
in  res  humillimas  atque  contemptas  abiectis  nihil  altum  nihil 
magnificum  ac  diuinum  suspicere  possent  —  germanos  illos 
perfectosque  Graccos  qui  apud  Marathonem  rem  praeclare 
gessisscnt,  eosdem  illos  a  quibus  ceterorum  Graecorum  fortis- 
simos  uiros  educatos  csse  Plato  praedicat. 

Quanquam  quid  opus  est  pluribus  ?  Id  egit  Aristophanes 
ut  de  omniuni  rerum  et  piiuatarum  et  publicarum  condicionibus 
libere  atque  ingenue  iudicans  in  comoediis  suis  uniuersam  rem- 
publicam  quasi  oculis  spectantium  subiceret.  Quod  uniuersum 
ut  ita  dicam  poesis  suae  consilium  etsi  in  aliis  comoediis  alio 
modo  adsecutus  est  tamen  siue  cx  ipsa  republica  alacri  animo 
et  audacissima  fiducia  plurimas  uariasque  res  desumpsit  siuc 
facetissime  ipse  rerum  condicioncs  inuenit  —  omnia  semper  in 
illo  quidem  consilio  posita  erant. 

IIoc  autem  consilium  suum  Aristophanes  in  singulis  comoediis 
ita  est  exsecutus  ut  unam  ex  rebus  priuatis  publicisue  et  cor- 
ruptissimam  ct  grauissimam  fabulae  quasi  argumentum  subiceret 
unde  causas  repeteret  uniuersae  reipublicae  libere  per- 
stringendae. 

Atque  ita  Daetalensium  ^^  fabulae  argumentum  iuuentutis 
uoluit  iustitutionem  esse:  id  quod  maxime  proprium  fuisse 
iuuenis  poetae  uixdum  ex  scholarum  umbraculis  egressi  mihi 
quidem  uidetur. 


"  Eq.  .565.  13S7.  Nub.  061.  Ran.  718.  727.  1015.  1025.  1072. 
ct  passiro.  cf.  Tagenist.  fr. 

23  Nub.  527  sq.  1172.  c.  Sehol.  cf.  auon.  de  com.  I.  p.  VI il. 
ap.  Bergk  coil.  Vesp.  56  sq. 

Institutio  aiitem  imientiitis  optima  illa  quidcm  antiquitus 
quam  corrupta  csset  ipsa  republica  misere  deprauata  —  iterum 
ac  saepius  etiam  in  posterioribus  comoediis  profcssus  est.  Nam 
cum  ad  publicas  res  gerendas  iuuenes  Atlienis  cducarentur 
quales  quoque  teraporc  erant  rationes  ciuiles  talis  fuit  educatio 
iuuentutis.  Quare  ut  antiquis  temporibus  iuuentiis  ad  legum 
morumque  oboedientiam  instituta  erat  ita  temporibus  belli  Pelo- 
ponnesiaci  cum  omnium  libidinum  atque  uoluptatum  maturitas 
erupisset  —  iuuenes  sopliistarum  inprimis  disciplina  ad  licen- 
tiam  uel  maximc  atque  cupiditatem  informati  sunt.  Quo  factum 
est  ut  liuius  aetatis  iuuentus  sanctos  illos  maiorum  mores  atque 
qui  ipsis  illis  moribus  etiamtunc  imbuti  erant  seniores  uiros 
bonos  despiccret  et  id  unum  agens  ut  omnibus  rebus  ciuilibns  se 
immisceret  nihil  antiquius  liaberet  quam  ut  istam  uim  dicendi 
facultatemque  sibi  paraVet  qua  de  omnibus  rebus  propositis 
facile  uerba  facere  posset. 

Quod  cum  reipublicac  moribus  depravatis  adeo  immu- 
tatam  illam  institutionem  iuuentutis  et  ipsam  rursus  ad  cor- 
rumpendam  et  quasi  deperdendam  omnem  vitam  priuatam  et 
publicam  uel  pluriraum  ualuisse  saepius  alibi  professus  sit  Ari- 
stophanes  equidem  censeo  eum  etiam  in  Daetalensium  fabula, 
quamuis  angustioribus  terminis  argumentum  eius  circumscriptum 
uideatur,  e  consilio  suo  poetico  uniuersam  condicionem  rernm 
priuatarum  publicarumque  ante  oculos  spectantium  proposuisse : 
quanquam  quae  ad  ipsam  fabulae  actionem  attinent  paucissima 
tantum  extant. 

Quae  autem  explorata  habemus  haec  fere  sunt. 

Nomen  suum  fabula  Daetalensium  a  choro  accepit  homi- 
num  in  templo  Herculis  epulantium :  producitur  autem  in  scae" 
nam  senex  quidara  bonus  probusque  qui  filionim  —  quorum  alterum 
ipse  ruri  educauerat  alterum  in  urbe  omnibus  summis  rebus 
instituendum  curauerat  — -  scientiam  litterarum  temptat.  Qua 
in  re  in  urbe  educatum  filiura  „Kaianvym"  qui  admodum  in- 
slgniter  uocatur  Ilomeri  carmina  male  cognita  habere  sed  juris 
Attici,   Solonis    in    legibus  loquendi  consuetudi  nis,  omnium  dc- 

nique  oratorum  artium  peritissimum  esse  apparet.  Neque  ucro 
qua  est  aduersus  patrem  impietate  ullo  modo  adducitur  ut  uitu- 
perationem  patiatur  senis  capularis.  Cui  iuueni  fratcr  oppositus 
cst  —  ipse  quoque  insigniter  denominatus  yySvKfqmv**  qui  ahti- 
quos  mores  aduersus  istius  recentiora  nouarura  rerum  studia 
defendat. 

lara  ucro  proximo  anno  Aristophanes  cura  Daetalenses 
populus  cura  plausu  prosecutus  esset  aliquanto  longius  pro- 
gressus  est  atque  fabulae  quam  tunc  in  scaenam  comraisit 
Babyloniorura  ^*  arguracntum  ex  ipsis  temporum  rationibus  ciui- 
libus  duxit. 

Opportunitatera  enim  secutus  magnorum  Dionysiorum, 
quorum  spectaculis  cum  inito  uere  celebarentur  cum  alii  pere- 
grini  permulti  tum  socii  —  tributa  Athenas  ferentes  —  inter- 
esse  solebant,  ille  liac  comoedia  ostendere  conatus  cst  quo- 
modo  qui  tum  quidem  Athenis  multitudini  imperarent  populares 
ct  domi  rempublicam  administrarent  et  foris  rem  gererent. 

Atque  respectis  proximi  superioris  anni  euentis  Aristo- 
phanes  inprimis  demonstrauit  et  quomodo  Athenienses  —  ut 
essent  creduli  captuque  faciles  —  legatorura  peregrinorura  ad- 
sentationibus  laudationibusque  raagnificis  ac  splendidis  temere 
implicarentur  rebus  ancipitibus  et  quomodo  socii  ab  ipso  populo 
Atheniensi  uel  a  raagistratibus  eius  crudelissime  premerentur. 

IIIo  cnim  tempore  Athenienses  et  Gorgia  qui  Icgatus 
Athenas  missus  erat  auctore  Leontinos  contra  Syracusanos  uiginti 
instructis  triremibus^^  adiuuerant,  (quo  facto  bellum  prorsus 
immutatum  et  ut  ad  alias  regiones  ita  ad  dissimiles  rationes 
traductum  erat)  —  et  Lesbo  ad  obsequium  tandem  redacta  a 
Cleone  incitatl  aegre  per  Diodotum  erant  prohibiti  quominus 
crudelissimas  poenas  a  Mitylenaeis  sumerent.  • 

Quare  id  potissimum  in  Babyloniorum  fabula  Aristophanes 
mihi    egisse   uidctur    ut  Athenienses  commoueret  ne   rem   eo 


»>  Ach.  377.  .502.  633.  c.  Schol.  cf.  Bcrgk.  ap.  Mein.  II.  908. 
2s  Ach.  634.  Diod.  S.  XIL  53. 

perducerent  ut  soeionim  studium  amoremque  quo  sibi  illi 
etiamnum  deuincti  essent  magis  magisque  a  se  auertentes  im- 
perium  ipsum^e  denique  perderent  sed  ut  clementer  eis  et  man- 
suete  in  posterum  imperarent.  Quod  ut  efficerent  Athenienses 
et  populares  istos  qui  sua  tantum  commoda  undique  quaercrent 
nec  ea  minima  oppressis  sociis  —  a  rebus  gerendis  amouendos 
neque  stultos  inutilesque  homines  duces^^  creandos  esse  docuit. 
Quorum  popularium  qui  tum  quidem  princeps  erat  et  quasi  ciui- 
tatis  personam  gercbat  Cleonem  Babyloniorum  illa  comoedia 
Aristophanes  praeter  ceteros  accusauit  —  cuius  intem 
perantia  cum  alia  multa  detrimenta  respublica  cepisset  tum 
aucta  in  dies  saeuitia  labefactatum  esset  sociorum  foedus. 

Sed  ipsam  actionem  rerumque  dispositionem  huius  quoque 
fabulae  plane  ignoramus.  Neque  aliud  quicquam  ex  paucissimis 
Aibulae  reliquiis  et  ueterum  testimoniis  comperimus  nisi  quod 
cliori  partes  homines  egerunt  Asiatici  barbari  Babylonii  ab 
Aristophane  sollemni  nomine  uocati  qui  noctuae  nota  inusti  ut 
Atheniensium  serui  puMici  atque  sociorum  scuto  insigniti  in 
pistrino  turbulenti  cuiusdam  eiuis  sudant  et  laborant.  Chori 
uero  iUius  persona  ab  Aristophane  socios  signiiicatos  esse 
uexatos  ab  Atheniensibus  ac  pacne  opprcssos,  persona  ciuis 
illius  ipsum  Cleonem  descriptum  esse  facile  apparuerit. 

Sed  ut  eorum  quae  dixi  summam  faciam  Aristophanem 
etiara  in  hac  Babyloniorum  fabula  id  egisse  statuendum  mihi 
uidetur  ut  uniuersae  reipublicae  Atheniensis  quasi  imaginem 
effingeret. 

Quod  qnam  grauiter  quamque  copiose  Babyloniorum 
fobula  efTectum  sit  luculentissime  apparet  cum  ex  praemio 
quod  consecutus  est  qui  fabulam  docuerat  tum  ex  eis  quae 
docta  fabula  Cleo  contra  eum  qui  poetae  uice  erat  functus 
molitus  est. 

Is  enim  ipse  potissimum  ista  fabula   uexatus  Callistratum 

__ — ^ — 

26  Ach.  162.  Ran.  .503. 

27  Schol.  Ach.  .502.  uit.  Ar.  XII.  §  4.  ed.  Bergk. 

qui  Babj^lonios  docuerat  apud  senatum  accusauit  quod  admini- 
strandae  reipublicae  ratione  derisa  atque  exagitata  ipsam  rem- 
publicam^s  uel  sociis  ac  peregrinis  ad  inridendum  despicien- 
dumque  proposuisset.  Quo  Cleo  effecturum  sese  sperasse  uidetur 
ut  non  solum  qiii  descendisset  nuper  ad  accusandum  popularium 
imperium  adversarius  de  uia  quam  modo  inisset  deiceretur  sed 
etiam  uniuersae  comoediae  uis  et  auctoritas  in  omne  tempus 
comprimeretur  ac  frangeretur. 

Sed  quod  uoluit  ille  quidem  consecutus  non  est :  nam  ab- 
solutus  est  Callistratus  —  multitudine  qua  erat  tum  in  republica 
auctoritate  iucundissimis  comoediarum  oblectamentis  fraudari 
nolente. 

Quae  cum  ita  euenissent  insequenti  quoque  anno  quam 
Aristophanes  scripserat  fabulam  Acharnensium  docere  Callistratus 
non  dubitauit.  Qua  in  comoedia  Aristophanes  etsi  Callistrati 
amici  gratia,  qui  quod  modo  periculosissimum  fuerat  iterum 
subire  non  recusauerat,  moderatius  locutus  est,  tamen  liberrime 
contra  ea  quae  ab  inimicis  in  peiorem  partem  detorta  erant 
Babyloniorum  auctorem  defendit. 

lam  uero  priusquam  demonstrem  quo  consilio  Aristophanes 
hanc  Acharnensium  fabulam  in  scaenam  commiserit,  nunc  si 
placet  quo  rectius  posthac  certiusque  fiat  iudicium  argumentum 
fabulae  quae  sola  ex  tribus  illis  antiquissimis  Aristophanis 
fabulis  integra  adhuc  seruata  est  —  actionis  ordinem  secutus 
enarrabo. 

Atque  initio  fabulae  Dicaeopolis  homo  rusticus  ex  numero         t 
eorum  qui  bello  exorto   ex  agris  in  urbem  confugerant  —  e  ng^Xoyoc. 
domo  sua  in  medio  scaenae   pariete   sita  egressus  in  uno  con-  "*  ^~^^^- 
sedit  subselliorum  quibus  proscaenium  a  poeta  exornatum  est  ut 
uideretur  pnyx  esse  notissimus  ille  locus  ubi  sollemniter  Athenis 
comitia  habebantur.   Indictis  enim  comitiis  matutinis  in  quibus 
de  grauissipiis   rebus  deliberaretur   festinans  ille    ubi  primum 
dies  inluxit  aduenit.   At  nondum  ceteri  uenerunt  ciues  quos  in 


28  Xen.  de  rep.  A.  2,  18.  Schol.  Vesp.  1291. 

foro  pnyci  propinquo  leuissimis  rebus  tempus  conterere  nihil 
curantes  in  surama  sua  socordia  quomodo  pax  fiat  Dicaeopolis 
indignatur.  Qui  hanc  solitudinis  opportunitatem  secutus  de  suis 
et  de  reipublicae  rebus  copiosius  loquitur  ita  ut  statim  ab 
initio  fabulae  naturam  et  mores  eius  penitus  pernoscamus  quem 
auctorem  esse  rerum  in  fabula  gerendarum  Aristophanes  uoluit. 
Atque  conqueritur  corrupta  omnia  in  republica  et  quasi  perdita 
esse  bello  illo  nefasto  ([uod  dolores  innumerabiles,  perpauca 
gaudia  attulerit.  Quare  cum  persuasum  sibi  sit  nulla  alia  re 
nisi  pace  constituta  fore  ut  pristina  felicitas  et  saius  reipublicae 
restituantur  oratores  qui  non  de  pace  uerba  facturi  sint  inter- 
pellandos  sibi  constituit. 

Meridie  denique  appetente  prytanes  insecuti  ciues  in 
pnycem  concurrunt  et  una  omnes  magno  impetu  atque  tumultu 
ad  prima  subsellia  festinant. 

lam  uero  sollemni  praeconio  initio  comitiorum  facto  Am- 
phitheus  quidam  aduolat  cui  flagitanti  contio  datur.  Atque  im- 
mortalem  se  praedicans  ex  Cerere  et  Triptolemo  ortum  —  sibi 
soli  deos  ait  potestatem  fecisse  pacis  faciendae  cum  Lacedae- 
moniis:  eo  magis  dolendum  esse  uiaticum  quod  ipse  quamuis 
immortalis  non  habeat  a  prytanibus  sibi  non  datum  esse.  At 
ne  nunc  quidem  prytanlbus  ad  alias  res  festinantibus  probatus 
Amphitheus  lictorum  [Toloiai]  minis  adducitur  ut  taceat  — 
Dicaeopolide  frusta  intercedente. 

lam  enim  in  scaenam  prodeunt  euocati  a  piytanibus  legati 
quos  ad  Persarum  regem  ab  Atheniensibus  missos  fingit  Aristo- 
phanes  ac  splendidis  uestibus  induti  pauonum  instar  incedunt 
plurimis  et  magnifice  exornatis  comitibus  insequentibus.  Dieac- 
opolis  autem  tali  magnificentia  et  splendore  nullo  modo  deci- 
pitur  sed  illorum  fraudem  ac  uanitatem  ridicule  exagitat  — 
istos  explorans  non  modo  non  impetrasse  a  rege  quod  populo 
persuadere  studerent  sed  ne  fuisse  quidem  unquam  apud  regem. 
Attamen  fraudulenti  illi  legati  ad  eam  denique  fraudem  et  im- 
pudentiam  progrediuntur  ut  quem  „regis  oculum"  uocant  legatum 
quendam  ut  hi  quidem  dicunt  a  rege  Persarum  ad  Athenienses 

missum  introduci  iubeant.  Qui  sane  admodum  insigniter  Pseud- 
arlabas  dcnominatus  atquc  minim  in  modum  uno  et  maximo 
oculo  barbaque  ingenti  cxornatus  cum  duobus  insequentibus 
cunuchis  prodissct  nimis  Dicaeopolis  apertis  istis  fallaciis  off*ensus 
se  iam  non  continet  quin  omnem  fraudem  aperiat  —  demon- 
strans  homines  qui  Persae  uocentur  ciues  Athenienses  impu- 
dicitia  infamcs  et  omnes  spes  Persarum  regis  auxilii  uanissi- 
mas  esse.  Sed  nihilominus  „regis  oculo"  ad  epulas  in  prytaneo 
«pparatas  inuitato  uehementissime  Dicaeopolis  indignatus  ut 
t«indem  aliquando  postquam  diutius  iam  omin*a  bclli  mala  per- 
pessus  sit  et  ipse  iucundis  uitac  bonis  fruatur  pacem  statuit  com- 
ponendam  sibi  soli  cum  a  rcpublica  nihil  exspectandum  sit. 
Atque  qui  ad  eum  confugerat  Amphitheuni  aptissimum  ratus 
internuntium  de  suo  dato  uiatico  ut  sibi  uxori  liberis  pacem 
faciat  Laccdaemonem  niittit. 

Intcrea  autcm  alius  prodiit  legatus  qui  ad  Sitalcen  Thra- 
cum  regem  subsidiorum  petendorum  causa  missus  erat.  Cui 
Aristophanes  consulto  nomen  imposuissc  vidctur  Theoro  cum 
illa  aetate  huius  nominis  improbissimus  quidam  homo  blaiiditiis 
suis  acccptissimus  extitisset  multitudini  Atheniensi.  Itemquc 
in  comoedia  Theorus  ilie  qui  legati  munere  functus  uni  sibi 
urbis  salute  prorsus  neglecta  profuit  nihil  nisi  blanditias  pro- 
fert  ac  mera  mendacia.  Quod  cum  Thracum  regis  dcditissi- 
mum  Atheniensibus  animum  probaturus  paruam  quam  ille  qui- 
dem  miserit  Odomantium  manum  producit  Dicaeopolis  horum 
quoque  omnium  niliil  verum  se  putare  rebusque  ita  porro 
gestis  Athenienscs  perituros  esse  palam  profitetur.  Cum  vero 
miserrimi  isti  milites  allium  eius  ex  sacco  cibario  furati  sunt 
jndignatus  Dicaeopolis  omninoque  dcsperans  boni  aliquid  ab 
hac  contione  impetrari  posse  quam  subito  senserit  guttam  im- 
bris  palam  in  omen  vertit.  Qua  re  commoti  prytanes  Thraces 
perendie  rursus  adesse  iubent  contioncmque  dimittunt. 

Vix  autem  multitudo  abierat  cum  exanimatus  Amphitheus 
procurrit.  Ridicula  enim  celeritate  iter  Athenis  Lacedaemouem 
iterque  Laccdaemone  Athcnas  confecit  dum  actores  quadraginta 

qiiinque  uersus  loquuntur.  Et  adfert  Amphitheus  pacis  tria 
genera  quasi  uina  sint  lagenis  inclusa.  Ex  quibus  Dicaeopolis 
et  quinque  et  decem  annorum  paces  respuit  quippe  quae  clas- 
sium  apparatus  oleant  legatorumque  missiones:  sed  triginta 
annorum  pacem  suauissimo  odorc  saporeque  iucundissimo  summo 
gaudio  accipit.  Qua  pace  gustata  modo  adeo  est  incitatus  et 
quasi  inflammatus  ut  belli  prorsus  oblitus  niiiil  cogitet  nisi  pa- 
cis  bona  ac  gaudia.  Quare  nec  tempus  nec  locum  curans 
Liberalium  quae  diutius  iam  propter  tempora  desiderasse  se 
querltur  diem  festimi  laetissimum  faciie  omnium  rusticorum 
celebrare  constitidt.  Adlatuius  autem  quae  ad  haec  sacra  facienda 
necessaria  sint  Dicaeopolis  domum  intrat  dum  Amphitheus  pacis 
quam  attulit  nullo  fructu  percepto  Acharnenses  quos  redeuntem 
se  dicit  persecutos  esse  fugit. 
II.  lam   uero  inruunt  in  orchestram  (lui  in  hac  fabula  cliori 

ritiftoSoq.    paites  affunt  Acharnenscs   lapidibus  armati.     Qui  versibus  tro 

u.204-biG.  ^  ^  .  !  •       1  1       •  1     w  * 

chaico  numero  anmiorum  motm  puiclierrime  adaptatis  senectu- 

tem  conqueruntur  qua  irapediti  sint  quominus  celerius  perse- 
quercntur  malelicum  istum  hominem  qui  pacera  rcconciliare 
ausus  sit  cum  liostibus  qui  bonis  quidem  omnibus  in  dies  magis 
odiosi  liant.  Neque  uero  desperant  senes  duri  et  bellicosi  fugi- 
tiuum  se  consccuturos  esse  (lucm  se  occisuros  comminantur. 
Nam  pacem  ipsis  invitis  compositam  aspernantur  nec  prius  se 
bellum  fiiiituros  esse  iurant  quam  Lacedaemonii  uitium  excisa- 
rum  poenas  grauissimas  dederint. 

Tum  autem  domo  egrcssus  Dicaeopolls  Liberalia  celc- 
braturus  astantes  linguis  faueie  iubet.  Et  chorus  quanquam 
statim  inteilexit  hunc  esse  illum  qui  teraere  paccra  composuerh 
cum  hostibus  tamen  sacrorum  reverentia  permotus  recedit  ita 
ut  Dicaeopolidem  obseruet  ipse  ab  eo  non  conspcctus.  Dicaeo- 
polis  autcm  silentio  facto  pompam  instruit  sollemnem  in  qua 
primam  ire  filiam  canephoron  iubet  servo  pone  eam  phallum 
ferente:  deinde  uxore  de  tecto  domus  spectante  ipse  ultimus 
pompae  carmen  phaliicum  incipit  quo  et  grato  aninio  deum  celc- 
brat  et  preeatur  ut  omnes  fructus  pacis  suae  pereipiat. 

Finito  uero  carmine  illo  summa  et  pietate  et  licentia 
])erfuso  cum  Dicaeopolis  ipsum  sacrificium  parat  subito  chorus 
prorumpit  atque  lapidibus  ei  minitatur.  Sed  Dicaeopolis  cuius 
comites  effugerunt  de  patera  quam  sacrificaturus  in  manibus 
habet  magis  anxius  quam  de  se  ipso — primo  quidem  plane  sese 
ignorare  sinmlat  quibus  de  causis  Acharnenses  tam  uehementer 
irascantur.  Deinde  uero  magis  etiam  irani  eorum  concitat  dicens 
non  solum  Athenienses  ab  Lacedaemoniis  sed  etiam  ipsos  Lace- 
daemonios  ab  Atheniensibus  iniuriis  adfectos  esse.  At  cum  senes 
illi  rustici  ueritatem  auribus  nullo  modo  admittentes  ne  defen- 
sionem  quidem  concesserunt  Dicaeopolidi  quem  patriae  prodi- 
torem  esse  clamitant  eodem  ille  utitur  ai-tificio  quo  in  Euripidis 
fabula  Telephus  Achaeos  ut  se  exaudirent  commouerat.  Vt 
enim  ille  Orestem  infantem  Agamemnonis  e  cunabulis  ereptum 
transfigere  minitatur  ita  Dicaeopolis  mortem  minatur  corbi  car- 
bonariae  e  domo  arreptae  quacum  usu  diuturno  et  pari  carbo- 
num  amore  artissime  coniunctos  esse  Acharnenses  hilarissime 
poeta  fingit.  Quibus  minis  grauissime  perculsi  Acharnenses 
omni  ira  abiecta  nihil  antiquius  habent  quam  ut  misericordia 
Dicaeopolidem  flcctant.  Et  conuenit  inter  eos  ut  Dicaeopolis 
suam  Lacedaemoniorumquc  causam  armis  depositis  et  capite 
in  truncum  lanionium  imposito  defendat. 

Dicaeopolis   autem    qui   breuiter   simpliciterque   quod  ad  III. 

rem  attinet  dicere  adsueuit  nunc  uerba  facturus  coram  iudicibus  ^*  ^^/J^^?iV'' 
pertinacibus  et  duris  id  sibi  agendum  intellegit  ut  omni  modo 
misericordiam  eorum  commoueat.  Atque  ut  uestimentum  in- 
primis  quale  reum  deceat  recenti  sibi  e  sacrificio  splendide 
etiamnum  uestito  comparet  ad  Euripidem  contendit  quem  ora- 
torum  optimum  magistrum  ac  summum  miserationis  artificem 
cognouit. 

At  domus  quae  iuxta  sita  est  Euripidis  ianua  pulsata  a 
ianitore  qualibus  decet  talis  eri  ministrum  uerbis  sententiosis 
atque  argutis  edocetur  occupatum  illum  carminibus  pangendis 
se  conueniri  nolle.  Cum  uero  Dicaeopolis  magnopere  eum  ex- 
pctat  Euripides   ceuaculum   aperiri   iubet   ubi  uoluminibus  per- 

multis  omnique  tragoediarum  apparatu  circumdatus  et  ipse 
pannis  indutus  in  sella  altissima  sedet.  Atque  Dicaeopolis  qui 
nunc  intellexisse  sibi  uidetur  cur  quos  Euripides  quasi  deiecerit 
in  scaenam  heroas  ei  claudi  fere  omnes  sint  et  membris  ani- 
misque  fractis  rogatus  quid  sibi  uelit  ab  Euripide  nec  dicta 
neque  scripta  sed  laceratas  uestes  petit  herois  cuiusdam  men- 
dici  quem  multis  ante  annis  partes  agentem  fabulae  alicuius 
Euripideae  spectatum  a  se  et  claudum  fuisse  mireque  facun- 
dum  bene  commeminit.  Huius  enim  herois  pannos  uerborum 
uim  quasi  ultro  secuturam  essc  rustico  persuasum  est.  Sed 
cum  fabulae  quam  in  animo  habeat  noraen  non  recordetur  Eu- 
ripides  quattuor  deinceps  tragoedias  ei  proponit  in  quibus  om- 
nibus  heroes  in  scaenam  prodeunt  miserrimi.  Quarum  nulla 
comprobata  prolatam  denique  fabulam  Telephi  Dicaeopolis  eara 
esse  agnoscit  quam  desideret.  Sed  Dicaeopolis  pannis  Telephi 
cupide  et  libenter  acceptis  semper  sempcrque  ahud  quid  ex 
instrumentis  miserrimi  mendici  poscit  ita  ut  Euripides  timeat  ne 
totam  sibi  ille  tragoediam  auferat.  Atque  postremo  Dicaeopolis 
iam  abiturus  quasi  in  raentem  sibi  uenerit  se  unum  idque  uel 
grauissimum  oblitum  esse  Euripidem  obsecrat  ut  uel  pauxillu- 
lum  quid  caerefolii  sibi  det  de  matris  oleribus.  At  ista  inri- 
sione  Euripides  uehementer  offensus  fores  claudi  iubet.  Dicaeo- 
polis  autem  qui  uel  sine  caerefolio  sibi  uerba  facienda  esse 
constituit  pone  truncum  lanionium  'quem  e  domo  efferri  iussit 
consistit  ut  causara  dicat  apud  iudices  Acharnenses. 

Atque  quam  nunc  dicit  orationem  Dicaeopolis  Telephi 
quibus  indutus  est  pannis  quasi  Euripideae  mentis  instinctu 
concitatus  lepidissime  haec  exornata  est  acuto  dictorum  argu- 
tiis  et  sententiis  subtilibus. 

Ac  primura  quidem  Dicaeopolis  quasi  pro  ipso  fabulae 
poeta  loquatur  spectatoribus  excusatum  se  uult  si  sententiae 
illae  quas  mox  dicturus  sit  mirifici  quid  habere  uideantur. 
Dicit  enim  spectatores  mox  intellecturos  quae  de  belli  ortu 
dixerit  nihil  esse  nisi  ludicra  atque  iocosa  eosque  probe  cogni- 
turos  esse  quid   ipse  quidem  rc  uera  sentiat  de  Lacedaemoniis 

et  quas  tandem  ob  causas  pacem  coromendet:  sed  quoniam  in 
theatro  non  eadem  uerba  facienda  sint  atque  in  contione  sese 
Acharnensium  choro  fictas  aliquas  narratiunculas  impositurum 
esse  *®.  Deinde  autem  sibi  quoque  adfirmat  Lacedaemonios  odio 
esse  qui  etiam  ipsius  uites  exciderint  —  exsecratus  ut  terrae  raotu 
domus  eorum  euerterentur. 

lam  uero  illos  Lacedaemonios  belli  auctores  esse  negat, 
cuius  causas  ab  ipsis  potius  Atheniensibus  repetendas  esse  dicit: 
quanquam  prudenter  admodura  addit  non  ipsara  rerapublicam, 
sed  ciues  quosdam  turbulentos  bellum  commouisse.  Hos  enim 
Atheniensium  in  Megarenses  odium  omnibus  artificiis  auxisse 
ut  maioribus  seniper  caluraniis  eos  uexarent.  Cum  autera  iuuenes 
nonnulli  ebrii  noctu  Athenis  Megara  profecti  mulierculam  inde 
rapuissent  Megarenses  iam  nimis  offensos  ipsos  quoque  Aspasiae 
ancillas  duas  rapuisse.  Tum  uero  Periclem  Olympium  ira  in- 
censum  decretum  fecisse  ne  Megarenses  in  ulla  parte  regionis 
Atticae  manerent  neue  Megarensium  raerces  Athenas  importa- 
rentur.  Quod  cum  iacentibus  commerciis  Megarenses  inopia 
et  fame  pressi  a  Lacedaemoniis  auxilium  petiuissent  hos  ab 
Atheniensibus  irapetrare  non  potuisse  ut  decretura  illud  anti- 
quaretur.  Hinc  igitur  exoi-tum  esse  bellum  quod  orania  turbasset 
ac  miscuisset  —  pro  supplicibus  et  oppressis  Megarensibus  nulla 
culpa  Lacedaemoniorura  qui  fecissent  quod  eadem  rerura  con- 
dicione  haud  secus  facturi  fuissent  ipsi  Athenienses. 

Qua  oratione  audita  altera  senum  pars  Acharnensium  ad 
Dicaeopolidis  sententiara  traducta  est»  Sed  eorura  altera  pars 
in  belli  studio  persistit  quoniam  ipsi  innocentes  a  Lacedaemoniis 
nihil  nisi  iniurias  acceperint.  Quod  cum  rationibus  coraprobare 
nequeant  pugnis  quibus  uulgus  fere  iustara  suara  causam  esse 
contendere  studet  Dicaeopolidi  minitantur.  Illo  autem  a  pru- 
dentioribus  Acharnensibus  defenso  homines  isti  bellicosi  La- 
machum  ducem  illa  aetate  bellica  uirtute  insignem  quem  Ari- 
stophanes  cura   eadem  Acharnensium   tribu   natum   tum  ipsum 

quoque  belli  studiosissimum  facit  coutra  patriae  proditorem  qui 
diutius    iam    reipublicae    Atheniensi    maledixerit    in    auxilium 

uocant. 

Atque  prodit  ille  scuto  gorgoneo  cristataque  galca  ridicule 
instructus  e  domo  sua  iuxta  domum  Dicaeopolidis  sita.  Hic 
uero  quamuis  magno  terrore  primo  se  adfectum  simulet  mox 
aperte  eum  deridens  declarat  optirae  se  scire  quocum  res  sibi 
sit.  Non  magni  se  facere  profitetur  illius  et  ceterorum  popu- 
larium  ciuilem  uirtutem.  Immo  pacem  ait  sese  composuisse 
quod  uidisset  qui  omnes  belli  labores  subissent  seniores  uiros 
optimos  mercede  fraudatos  et  a  rebus  publicis  prohibitos,  tur- 
bulentos  autem  illos  ac  rerum  nouarum  studiosos  iuuenes  duces 
et  legatos  factos  ut  omnes  ex  rebus  publicis  fructus  perciperent. 
Quare  mirandum  non  esse  quod  adeo  isti  bello  faueant. 

Et  his  causis  etiam  reliquis  Acharnensibus  conuictis  La- 
machus  talibus  ciuium  rationibus  rempublicam  in  summum  peri- 
culum  uocari  clamat  et  in  omnes  hostes  patriae  urbis  tlagiaus 
perpetuumque  odium  professus  abit.  Dicaeopolis  uero  iam  in 
pace  sua  omnibus  Peloponnesiis  Megarensibus  Boeotis  in  nego- 
tiorum  commercia  uenire  licere  pronuntiat:  solos  abesse  iubet 
eos  qui  Lamachum  secuti  belFo  operam  dent.  Tum  ipse  quoque 
domum  intrat. 
ly  In   parabasi    quae    nunc   sequitur   uniuersua   denique    ad 

/7a^a/?«ai?.  sanitatem  perductus  chorus  primum  pacem  a  Dicaeopolide  cum 
Peloponnesiis  Boeotisque  compositam  probat  Deinde  autcm 
eum  ait  qui  hanc  fabulam  docuisset  quanquam  hucusque  illud 
nunquam  fecisset  tamen  inimicorum  cahimniis  adductum  essc 
ut  iam  ipse  de  se  uerba  faceret  et  quam  praeclare  de  repu- 
blica  meniisset  ciuibus  demonstraret.  Et  sane  melius  illum 
quidem  senes  Acharnenses  praedicant  populi  eommodis  consu 
luisse  quam  omnes  istos  laudatores  adsentatoresque  qui  in  foro 
pubiico  immoderatione  uerborum  exsultantes  patriam  urbem  laude 
ridicula  exornarent.  Huius  autem  fabulae  doctorem  solo  amore 
patriae  ductum  modeste  ac  sapienter  Atheniensibus  optima  con- 
silia   dedisse  ne  a  peregrinis  se  uanis  blanditiis   deci])!  pericu- 

lisque  implicari  paterentur  atque  ut  maiore  clementia  erga  so- 
cios  uterentur.  Quam  ob  causam  gloriam  poetae  chorus  ridi- 
cula  ait  ueritatis  superlatione  ultra  oppida  sociorum  qui  ut 
cognoscerent  eum  uehementer  desiderarent  usque  ad  Persarum 
regem  translatam  esse  qui  sciscitatus  ex  legatis  Lacedaemonio- 
rum  utris  faueret  Aristophanes  —  dixisset  eos  uicturos  esse  qui 
huius  poetae  consiliis  uterentur.  Itaque  Lacedaemonios  id  agere 
ut  poetam  ad  se  traducant.  Quem  ne  deserant  Athenienses 
iusta  usque  et  bona  comoediis  suis  suasurum  —  quidquid  Cleo 
machinetur  —  chorus  orat. 

Tum  uero  summo  cum  ardore  musa  „Acharnica"  inuocata 
Achai-nenses  senes  grauissime  queruntur  quod  quamuis  bene 
de  patria  ad  Marathonem  meruerint  de  leuissimis  causis  litibus 
iniustissimis  implicentur,  iunenum  calumniis  subtilibusque  dicendi 
artificiis  in  iudiciis  circumueniantur  semperque  multentur.  Nec 
sine  dolore  se  uidisse  addunt  Tlmcydidem  uirum  optimum  de- 
fectum  annis  et  uiribus  accusatum  ab  Euathlo  causamque  di- 
centem  apud  iudices.  Quare  postremo  Athenienses  admonent 
ut  illud   quidem    instituant   ut  senes  de  senibus  de   iuuenibus 

iuuenes  cognoscant. 

Finita  parabasi  Dicaeopolis  e  domo  sua  egressus   forum     ^     V.  ^ 

rerum   uenalium   metatur  quo   iam   sua   ipsius   pace   freti^^^^^/^Ye^^r* 

bellum  quicquam  curantes   ad  diu   intermissa  commercia  Pelo- 

ponnesii  Megarenses  Boeoti  commeent.    Quae   autem  agorano- 

morum  uice   funguutur  flagella  tria  non  solum  merces  curare 

sed  etiam  omnes  belli  studiosos  —  Lamachum  inprimis  et  syco- 

phantas  a  foro  prohibere  iubentur. 

Et  sane  raira  celeritate  fama  increbruit  noui  fori.  Nam 
Dicaeopolide  domum  modo  ingresso  ut  columnam  eflferret  in 
qua  pacem  suam  insculpsit  aduenit  cum  duabus  filiolis  homo 
((uidam  Megarensis:  cuius  persona  Megarensium  et  summam 
miseriam  et  uersutos  fraudulentosque  mores  laetissime  poeta 
expressit.  Quaerit  enim  homo  Megarensis  ex  filiolis  utrum  esurire 
an  uenum  ire  malint.  Quae  cum  uno  ore  uenum  ire  malint  pater 
quo  facilius  id  efficiatur  filias  porcellorum   rostra  et  ungulas 

induere  atque  in  saccum  inrepere  iubet.  Tum  euocatur  Dicaeo- 
polis:  qui  etsi  primo  porcellos  minus  agnouit  tamen  acutissimo 
eorum  stridore  commotus  postquam  obiectas  caricas  auide  de- 
uorarunt  parva  mensura  salis  alliorumque  quibus  ipsis  olim 
Megarenses  uel  maxime  abundarant  filiolas  porcellinas  emit. 
Quo  facto  Megareus  Lomo  dolet  quod  ut  filiolas  ita  non  ma- 
trem  quoque  atqne  uxorem^^uendere  possit.  Sed  Dicaeopolide 
domum  ingresso  ut  salem  alliumque  adfeiTet  prodit  sycopbanta 
quidam  qui  contra  ac  iussum  sit  decreto  Periclis  Athenas  im- 
portatos  porcellos  auferre  uult  et  ipsius  suarii  nomen  se  dela- 
turum  esse  minatur.  At  iussu  Dicaeopolidis  flagellis  agoranomis 
a  foro  iste  abigitur. 
VJ.  Deinde   postquam   etiam  Dicaeopolis  et  bomo  Megarensis 

«^**'^-ftfSQ    ^t)ierunt  chorus  Dicaeopolidem  pace   sua  felicem  praedicat  cui 
in  foro  suo  priuato   iam  nullum  sit  negotium  cum  ciuibus  istis 
turbulentis  atque  improbis  qui  Athenarum  forum  premant. 
yj,  Sed  iam  aduenit  Boeotus  homo  plurimas  adferens  merces 

S/EnHaodiov,^^^^  in  foro  Dlcaeopolidis  uendat.  Vix  autem  tibicines  The- 
u.  860— 970.  banos  qui  e  uestigio  eum  insecuti  erant  acute  tibiis  canere 
iussit  |cum  celeriter  Dicaeopolis  e  domo  egreditur  atque  indi- 
gnabundus  eos  abigit  subdoio  illo  homine  Boeoto  pro  eis  nihil 
deprecato.  Qui  tum  merces  suas  permultas  atque  uarias  enu- 
merat:  cum  uero  anguillas  postremo  Copaicas  appellauit  Di- 
caeopolis  summo  gaudio  elatus  ab  illo  petit  ut  de  his  anguillis 
unam  sibi  ostendat.  Quam  autem  tum  Boeotus  praebuit  opti- 
mam  omniumque  pulcherrimam  anguillam  eam  quasi  fori  uectigai 
Dicaeopolis  deposcit  addens  se  ccteras  omnes  merces  cmpturum 
esse.  Cumque  Boeotus  omnia  adfirmauit  se  uendere  uelle  Di- 
caeopolis  ex  eo  quaerit  nonne  permutare  uelit  merces  Athe- 
nienses.  Et  ait  Boeotus  permutare  se  uelle  suis  mtJrcibus 
merces  quae  Athenis  sint,  domi  non  siut.  Quare  Dicaeopolis 
suadet  ut  sycophantam  ahquem  auferat :  qualem  homincm  quasi 
simiam  scurrilem  secum  circumferentem  se  magnum  quaestum 
facturum  esse  Boeotus  sperat.  Et  hercle  aduenit  Nicarchus 
quidam  paruus  homo  sed  ab  unguiculo  ad  capillum  summum 


? 

germanissimus  sycophanta.  Qui  et  ipse  minitatur  se  non  solum 
merces  Boeoti  ut  clam  importatas  ablaturum  sed  etiam  ipsum 
Boeoti  nomen  delaturum  esse  quod  ellychnia  Athenas  attulerit 
quorum  uel  unum  facile  totum  nauale  et  ipsam  classem  incen- 
dere  possit.  Sed  comprehenditur  a  Dicaeopolide :  sarmentisque 
ut  figlinum  uas  inligatum  sycophantam  Boeotus  secum  aufert. 
Quo  probato  postquam  chorus  denuo  Dicaeopolidis  felici- 
tatem  praedicauit  Lamachi  famulus  aduenit  a  Dicaeopolide  tur- 
dos  empturus  atque  anguillam  Copaicam  ad  Choum  diem  festum 
celebrandum.  Sed  deriso  illo  flagellisque  abacto  Dicaeopolis 
quas  a  Boeoto  emit  merces  domum  intro  fert. 

Nunc  uero  Acharnenses  qui  iam  suis  oculis  beatissimae  VIII. 
pacis  commoda  perspexerunt  summis  laudibus  prudentiam  prae-  ^- Xop^^^ov. 
dicant  illius  uiri  qui  hac  pace  quam  sibi  ioculari  arte  parauerit 
omnibus  inuidiam  fecerit.  Atque  mirati  se  ignorasse  pacem  quam 
pulchra  facie  esset  et  cupientes  se  ei  per  amorem  iungi  cum 
uel  senes  ipsi  ei  utiles  futuri  sint  bello  quod  ebrio  comparant 
iuueni  turbulento  ualedicunt. 

Deinde  per  praeconem  ciues  inuitantur  ad  Choum  diem  ^  IX. 
festum  celebrandum  et  ad  instituendum  certamen  bibendi  ^itre  4. '^JJ^^^ J J^ov. 
uini  proposito  ei  qui  primus  exhausisset  poculum.  Quo  audito 
e  domo  egreditur  Dicaeopolis  summo  gaudio  adfectus.  Dam 
autem  quae  opus  sunt  ad  sollemnia  laetissime  celebranda  in 
aperto  copiose  ab  eo  parantur  chorus  obrepente  inuidia  beatum 
ac  sapientem  Dicaeopolidem  praedicat  qui  in^ace  sua  abun- 
dans  omnibus  copiis  diem  festum  obire  possit. 

Sed  Dicaeopolidis  laetitia  soUemnis  ab  agricola  interrum- 
pitur  qui  a  Boeotis  utroque  boue  rapto  ita  lacrimauit  ut  iam 
caecutiret  Quare  ille  Dicaeopolidem  rogat  ut  uel  quinquen- 
nalis  pacis  pauxillulo  sibi  oculos  oblinat  quo  carissima  sua  iumenta 
quaerere  possit.  At  in  pace  sua  quae  alii  bello  passi  sint  ni- 
hil  curans  Dicaeopolis  agricolam  cuffi  inrisione  Pittalum  medi- 
cum  adire  iubet.  Se  enim  profitetur  nec  Lamachi  scutum  nec 
mille  drachmas  praebentibus  ullam  partem  pacis  quam  sibi  soli 
composuerit  cessurum  esse. 

Vix  aiitem  riirsus  ad  epulas  apparaudas  se  conuertit  dum 
chorus  quoque  se  esurientem  iam  declarat  cum  paranymphus 
prodit  quem  paranympha  e  uestigio  insequitur.  At  frustra  ille 
etsi  assum  attulit  de  mensa  nuptiali  a  Dicaeopolide  pacis  ali- 
quid  petit  ne  nouo  marito  proficiscendum  sit  in  bellum.  Para- 
nympha  autem  non  solum  auribus  Dicaeopolidis  admittitur  sed 
etiam  pacis  quantum  uoluit  accipit  quoniam  aequum  sit  mu- 
lieres  de  belli  calamitatibus  eximi.  Atque  postremo  Dicaeopolis 
ei  praecipit  quomodo  pax  illa  nouae  nuptae  adliibenda  sit  denuo 
militibus  noctu  ad  bellum  euocatis. 

At  uix  illi  abierunt  cum  subito  truci  uultu  nuntius  aduolat 
Lamachum  uocans  quem  confestim  an^stias  praesidio  firmare 
iubeant  praetores  certiores  facti  Boeotos  Choum  uel  Chytrorum 
diebus  festis  incursionem  facturos  esse  in  fines  Atticos.  Quod 
quamuis  aegre  ferat  Lamachus  tamen  praetoribus  pluribus  illis 
quidem  quam  prudentioribus  obtemperandum  statuit.  Atque 
eo  magis  ille  dolet  quod  hoc  ipso  tempore  Dicaeopolis  a  sa- 
cerdote  Dionysi  propere  ad  festas  epulas  uenire  iubctur  ubi  diu 
iam  omnibus  copiosissime  lautissimeque  apparatis  exspectetur. 

lamque  armante  se  Lamacho  —  quaecunque  bellici  apparatus 
iste  a  famulo  sibi  adferri  iubet  Dicaeopolis  per  ludibrium  de- 
torquet  suauissimi  conuiuii  apparatus  singula  quaeque  sibi  ap- 
portari  iubens:  qua  derisione  miserum  illum  bellatorem  ad 
desperationem  fere  adducit.  Postremo  autem  uterque  diuersus 
abit:  Lamachus  ad  Atheniensium  fines  contra  Boeotos  defen-. 
dendos,  Dicaeopolis  ad  laetissimam  compotationem. 

X.  Tum   chonis   illos   uotis  suis  prosecutus  et  Dicacgpolidis 

2.  iiaQu^Saatg.  sapientiam  denuo  praedicat  et  Antimacho  Psacadis  filio  poetae 
"         "       *  lyrico  et  chorago  sordide  parco  mala  imprecatur. 

^j  Quo   carmine   finito  Jam  nuntius  accurrit  exanimatus  qui 

*'E'^odoc,  in  Lamachi  domum  intro  clamat  ut  aqua  et  quaecunque  ad 
uulnera  obliganda  necessaria  sint  parentur.-  Hunc  enim  ait 
fossam  transilientem  cecidisse  nec  talum  solum  extorsisse  sed 
etiam  caput  lapide  contudisse. 

Et  apportatur  Lamachus  lamentans  uulnera  medicumque 
expetens.  Ei  uero  obuiam  factus  Dicaeopolis  qui  bene  potus 
a  duabus  meretricibus  sustinetur  uehementer  inridet.  Atque 
cum  uictor  certaminis  bibendi  euaserit  adsumpto  uini  utre  Di- 
caeopolis  triumphat  choro  eum  cantu  laetissimo  ad  lautissimas 
epulas  prosequente.  Lamachus  uero  eiulans  post  pompam 
sollemnem  ad  Pittalum  medicum  portatur.  — 


Haec  fere  sunt  quae  Aristophanes  in  Acharnensium  co- 
raoedia  summa  et  ubertate  ingenii  et  hilaritate  copiosissime 
tractauit  quorum  propria  quidem  forma  ac  species  ut  a  nobis 
illa  sunt  adumbrata  ualde  est  imminuta. 

Nunc  uero  si  placet  uideamus  quid  secutus  sit  Aristo- 
phanes  in  hac  fabula.  / 

Ac  primum  quidem  quod  summum  fuit  Aristophanis  atque 
unum  idemque  in  omnibus  comoediis  consilium  ut  uniuersam 
rempublicam  Atheniensem  ad  iudicii  seueritatem  reuocaret  id 
ctiam  ad  Acharnensium  fabulam  pertinere  quis  est  qui  neget? 

Ostendit  enim  in  hac  fabula  Aristophanes  idque  sane 
luculentissime  quomodo  respublica  Atheniensis  quae  ad  sum- 
mam  suam  potentiam  atque  auctoritatem  nulla  alia  re  perue- 
nisset  nisi  antiquorum  hominum  obseruantia  morum  et  legum 
quoniam  ab  illorum  hominum  ratione  discessisset  in  summam 
omnium  rerum  peniiciem  delapsa  esset.  Nam  deorum  religione 
in  animis  hominum  exstincta  mores  esse  deprauatos:  uenera- 
tione  autem  pietateque  erga  autiquitatem  dilapsa  recentiorum 
hominum  genus  nimia  aestimatione  sui  ad  immoderatam  licen- 
tiam  elatum  csse.  lam  ucro  ipsam  rempublicam  a  ducibus  regi 
qui  se  iactarcnt  uana  uirtute  et  a  turbulentis  ciuibus  qui  suum 
lucrum  suasque  uoluptates  captarent  dum  reipublicae  se  operam 
nauare  simularent.  Verba  enim  illa  aetate  non  facta  sicut 
temporibus  antiquis  magni  aestimari.  Atqiie  illa  simulatione 
et  inani  ostentatione  quasi  mala  aliqua  lue  iam  uniuersam 
rempublicam  Atheniensem   corruptam   esse.     Qua    sensus   mo- 

rumque  deprauatione   omnia  postremo   optima    studia   degene- 

rata  esse. 

Quid  multa?  Etiam  in  Acliarnensium  fabula  Aristophanem 
rerum  et  publicarum  et  priuatarum  plurimis  ac  diuersissimis 
condicionibus  liberrimo  iudicio  perstrictis  quasi  imaginem  quan- 
dam  uniuersae  reipublicae  qualis  quidem  tunc  fuit  effinxisse 
atque  ita  quod  omnino  comoediis  suis  efGci  uoluisset  consecutum 
esse  nuUo  modo  negare  poterimus. 

Sed  certis  quibusdam  fabulae  terminis  circumscriptum  est 
illud  consilium  ut  in  ceteris  comoediis  omnibus  ita  in  Achar- 
nensibus  quoque :  quanquam  maior  fuit  rerum  copia  quas  con- 
silium  suum  Aristophanes  secutus  tanquam  materiem  comoedii» 
subiciebat  quam  quae  uno  ut  ita  dicam  fabuiae  cuiusdam  uinclo 
adeo  contineri  possint  ut  omnes  fabulae  actionisque  partes  apte 
inter  se  congruant  ac  totura  quiddim  efficiant. 

Et  abhorret  talis  concinnitas  ab  ipsa  Aristophanis  rerum 
componendarum  ratione.  Nam  quam  fingit  in  quaque  comoedia 
fabulam  ea  re  uera  nihil  aliud  est  nisi  tanquam  fundamentum 
quoddam  rerum  uariarum  ac  fortuito  oblatarum  quae  nullo 
artiore  uinculo  inter  se  colligatae  non  causis  in  ipsa  illa  fabula 
positis  potius  quam  quasi  externa  necessitate  uniuersi  illius 
consilii  poetae  et  efficiuntur  et  cohaerent. 

Quanquam  progrediente  tempore  etiam  in  descriptione 
partium  et  in  actionis  ordine  ad  [maiorem  artis  perfectionem 
Aristophanemperuenisse  non  negauerun.  Sed  in  superioribus  illis 
comoediis  ut  erat  totus  etiamtunc  in  rebus  publicis  quas  trac- 
tandas  sibi  sumpserat  et  in  consilio  earum  omnium  perstringen- 
darum  ipsi  artis  formae  et  speciei  minus  tribuit  atque  formani 
comoediae  quae  tradita  erat  a  prioribus  poetis  comicis  minus 
eam  concinnam  atque  perfectam  ipse  quoque  amplexus  est. 

Ita  Acharnensium  quoque  fabulae  singuiae  celerrimc  in- 
uicem  se  insequentes  partes  quarum  sua  quaeque  ac  propria 
ui  comica  est  exornata  neque  alia  ex  alia  necessitate  quadam 
efficiuntur  neque  uUa  causarum  serie  cohaerent.  Etenim  cum 
statim  ab  initio  fabulae  is  qui  primas  agit  quod   uoluit  conse- 


cutus  sit  ut  pacem  sibi  faceret  priuatam  iam  quae  sequuntur 
quoniam  nihil  liabent  quo  una  tendant  nihil  aliud  efficiunt  nisi 
ut  continenti  quadam  serie  rerum  condicionum  atque  imaginum 
et  bona  pacis  et  mala  belli  quasi  depingant  atque  effingant, 

Et  ipsa  hac  continuatione  serieque  rerum  condicionum 
totum  illud  quod  uelicmentissime  existimatores  quidam  requi- 
runt  effici  arbitror.  Quod  sane  non  tam  in  ipsa  comoediae 
fabula  ficta  quam  in  uniuerso  potius  quod  auctor  sequebatur 
consilio  ut  totam  rempublicam  Atheniensem  libero  iudicio  per- 
strictam  ante  oculos  spectantium  poneret  mihi  quidem  uidetur 
positum  esse. 

Sed  ut  eorum  quae  dixi  summam  faciam  statuendum  de- 
nique  arbitror  quod  Arietophaues  in  singularum  comoediarum 
fabulis  uideatur  secutus  esse  consiiium  id  reapse  nihil  aliud 
esse  nisi  tanquam  instrumentum  quoddam  necessarium  artis 
dramaticae  ad  maius  illud  adseciuendum  quod  uniuersae  poesis 
Aristophaneae  praecipuum  ac  proprium  consiiium  dixi  —  ut  rei- 
publicae  utilitati  seruiret  et  ciuium  commodis  optimis  consiliis 
consuleret. 

Hoc  autem  posito  nunc  si  placet  uidearaus  quod  consilium 
ut  ita  dicam  peculiare  Aristophanes  in  fabula  Acharnensium 
secutus  sit. 

Atque  postquam  Daetalensium  comoediae  institutionem 
iuuentutis  et  Babyloniorum  comoediae  rationes  quae  Athenieu- 
sibus  cura  sociis  exterisque  gcntibus  publice  intercederent 
quasi  fuudamentum  subiecit  unde  de  uniuersa  republica  liberum 
faceret  iudicium  Aristophanes  in  Acharnensibus  longius  etiam 
progressus  id  ipsum  adgreditur  quo  uniuersa  coramunium  tem- 
porum  calamitas  uel  maxime  continebatur  bellum  dico  quod 
gerebatur  ab  Atheniensibus  Lacedaemoniisque  atque  palam  pacem 
commendat. 

Quinque^*  autem  anni  fuerunt  cum  funestissirao  bello 
arma  uniuersae  Graeciae  excitata  erant.  Pericles  enim  cum  in- 

tellexisset  tandem  aliquando  decertandum  fore  Atheniensibus 
cnm  Lacedaemoniis  qua  essent  summa  inter  se  aemulatione 
atque  inuidia  non  dubitauerat  ciuibus  suadere  ut  belium  quod 
Lacedaemonii  molirentur  ipsi  palam  susciperent.  Idemqueeodem 
etiamtum  anno  430  a.  Chr.  pestilentia  in  lu-be  hominum  refer- 
tissima  exorta  cum  summo  omnium  studio  effectum  esset  ut 
Athenis  Lacedaemonem  legati  mitterentur  qui  omni  pretio 
pacem  facerent  Lacedaemoniis  moram  facientibus  orationibus 
suis  iterum  populo  persuasit  ut  onmia  consilia  pacis  omitteret. 
Atque  illo  quidem  duce  prospere  rebus  gestis  exeunte  aestate 
V  anni  429  a.  Chr.  quaecunque  Lacedaemonii  conati  erant  terra 
marique  repressa  erant. 

Pericle  autem  autumno  eiusdem  anni  pestilentia  absumpto 
multitudo  quae  tunc  in  republica  dominabatur  pace  etiam  magis 
explosa  summis  niribus  in  tractando  bello  perseuerandum  esse 
statuit.  Et  hercle  Athenienses  rem  tam  bene  gesserunt  ut  quo 
anno  Acharnensium  fabula  docta  est  pestilentia  quoque  finita 
respublica  ad  felicitatem  quandam  redacta  uideretur.  Nam  ne- 
que  in  Corcyra  insula  neque  adversus  Mitylenas  Lacedaemonii 
quicquam  consecuti  erant :  Athenienses  uero  et  exstincto  tumultu 
Lesbiaco  maris  sociorumquc  imperium  magis  etiam  corrobora- 
uerant  et  cum  Corcyraeis  foedere  renouato  opes  atque  auctori- 
tatem  reipublicae  ualde  auxerant.  Neque  terrestri  bello  Lace- 
daemonii  sex  factis  expeditionibus  quamuis  incredibiliter  Athe- 
nienses  morbo  grauissimo  adfecti  essent  quicquam  profecerant 
nisi  quod  Plataeensium  paruum  oppidum  deleuerant.  Contra 
Atheniensium  copiae  etiam  terrestre  bellum  praeclarissime  gessc- 
rant  duce  Demosthene  qui  hieme  anni  426  a.  Chr,  Athenas 
redux  templa  urbis  hostium  spoliis  exomauerat. 

Quid  ergo?  num  mirabimur  bello  tam  prospere  gesto  Ari- 
stophanem  Archarnensium  fabula  Atheniensibus  pacem  commen- 
dasse  cum  hostibus  quos  illi  iam  deuictos  cogitatione  praece- 
pisse  uidentui?  Minime  uero:  si  pnidentiores  nosmet  uulgo 
isto  Atheniensi  cognouerimus  quo  in  loco  re  uera  fuerint  illis 
temporibus  Atheniensium  Graecorumque  res. 

Pericle  enim  mortuo  qui  solus  etiamtum  auctoritate  sua 
atque  animi  constantia  diuersa  ciuium  studia  ad  communem 
reipublicae  salutem  direxerat  cum  multitudo  reipublicae  domi- 
natum  consecuta  esset  iam  salus  reipublicae  prae  singulorum 
ciuium  commodis  et  cupiditaty|us  neglegebatur.  Atque  adsueta 
illa  quidem  a  Pericle  rerum  gerendarum  operam  aliis  tradere  mox 
eis  se  dedit  qui  sibi  suisque  commodis  optime  consulere  uiderentur. 
Hi^  autem  ciues  isti  turbulenti  fuerunt  ac  rerum  nouarum 
studiosi  qui  nunciuam  intermittentes  multitudini  blandiri  eiusque 
dominatum  omni  modo  augere  re  uera  uniuersam  rempublicam 
in  suam^i  potestatem  redegerunt:  quam  sua  sola  commoda 
suasque  rationes^^  gecuti  publica  salute  prorsus  neglecta  ad- 
ministrabant.  Multitudo  autem  quae  omni  licentia  exsultaret  popu- 
larium  durum  imperium  quasi  caeca  quadam  amentia  non  sensit. 
Quod  eo  facilius  fieri  potuit  quod  morbo  gi-auissimo  ^3  et  incur- 
sionibus  quae  singulis  fere  annis  ab  hostibus  fiebant  uita  uictuque^* 
multis  modis  immutato  libidines  et  uoluptates  fere  omnium 
Atheniensium  animis  potitae  erant. 

Nec  uero  minus  immutati  erant  temporibus  belli  cetero- 
rum  Graecorum  animi.  Cum  enim  necessitudo  illa  qua  anti- 
qnitus  eisdem  moribus  et  religionibus  Graeci  omnes  coniuncti 
fuerant  iam  nulla  esset  etiam  uirtutes  illae  quae  positae  fuerant 
in  communis  patriae  amore  subuersae  sunt.  Nam  ut  coeptum 
erat  bellum  implacabili  cum  odio  ita  est  gestum  in  dies  maiore 
immanitate  atque  atrocitate  omni  iure  in  solis  uiribus  posito. 

Quae  cum  ita  essent  quaecunque  foris  Athenienses  armis 
consecuti  esseut  eorum  compensatione  quae  domi  perdita  essent 
lenitum  non  iri  sed  bello  continuato  cum  morum  deprauatio 
atque  legum  neglegentia  inualescerent  —  quicunque  uictoriam 
adepti  futuri  essent  —  omnium  denique  ruinam  ac  perniciem  ne- 


ao  Eq.  217.  sq.  129.  Nub.  4i4.  coll.  644. 

3»  Eq.  1643. 

^2  Nub.  351.  Eq.  158. 

33  Thuo.  II.  47-54. 

cessario  exspectandam  esse  prndentissimiifi  quisqne  intellexit. 
Neque  defuerant  ex  quo  bellum  exarsit  qui  operam  darent  ut 
pax  conueniret. 

Atque  Pericle  etiamnum  uiuo  inprimis  comici  poetae  ^^  ma- 
lorum  futurorum  quasi  prouidi  ^  praenuntii  palam  pacem  com- 
mendarunt.  Hi  uero  aliique  ut  erant  pauciores  nihil  obtinere 
potuerant  cum  Pericles  qua  fuit  auctoritate  atque  eloquentia 
iteiTim  ac  saepius  ciuibus  persuaderet  ut  in  bello  quod  ipsi 
decreuissent  constanter  perseuerarent.  Pericle  autem  mortuo 
cum  summa  rerum  ad  populares  deuenissct  qui  tantum  abcrat 
ut  bello  uterentur  ad  maius  illud  adscquendum  quod  Pericli 
propositum  fuerat  ut  Atheniensibus  principatum  adeptis  uniuersa 
Graecia  ad  unum  quasi  corpus  coalesceret  ciuitatis  quae  omnibus 
copiis  ualens  par  esset  hostibus  externis  —  ut  bello^^  tantum 
suis  utilitatibus  rationibusque  optime  consulere  studerent:  nu- 
merus  eorum  qui  ad  pacem  inclinabant  magis  auctus  est.  Nam 
et  ei  qui  saluti  reipublicae  plus  tribucbant  quam  suis  commodis 
atque  rationibus  et  ei  quorum  commodis  ipsum  bellum  nocuerat 
tunc  coniuncti  bello  obnitebantnr  quod  publicis  atque  priuatis 
utilitatibus  obesset. 

Quod  autem  palam  proferre  Cleone  acerbiorc  imperio 
utente^^  uix  quisquam  etiamtum  ausus  erat  Aristophancs  qui 
semper  id  egit  ut  quod  de  uniuersa  republica  sentiret  fabulis 
suis  exprimeret  coram  ipso  populo  libere  ac  sine  metu  pro- 
fessus  est.  Quanquam  errauerunt  qui  arbitrati  sunt  Aristo- 
phanem  ab  illorum  qui  pacis  cupidi  fuissent  factione  nescio  quo 
modo  commotum  uel  corruptum  quasi  personam  sustinuisse 
eorum  cum  pro  pace  loqueretur.  Immo  Aristophanes  qui  quod 
sensit  de  republica  per  suum  ipsius  iudicium  nullius  uel 
adiumento  uel  auctoritate  consecutus  erat  paci  tam  adsi- 
due    operam  dedit   quod   quam  animo    infonnauisset   rempubii- 


35  I.  hyp.  Elg.  p.  282.  27.  cf.  Th.  Bergk.  de  r.  r.  a.  a.  p.  323  sq. 

^6  Eq.  869-872.  Pac.  619.  Eq.  790  sq. 

37  Ach.  6.  300  sq.  379  sn.  659  sq.  503.  cf.  Th.  V.  16. 

cam  ^®  sola  pace  effici  posse  intellexerat  bello  quasi  fundamento 
communium  temporum  labis  ac  perniciei  plane  euerso.  Qua 
in  re  fore  ut  eis  qui  uariis  causis  commoti  pacis  cupidi  essent 
comprobaretur  et  adiuuaretur  Aristophanem  sperasse  consentaneum 
est.  Nam  ipse  multis  Acharnensium  locis  dicit  se  probe  scire^* 
omnia  se  periclitari  illud  adgressum  quo  uel  maxime  -eorum 
potentia  contineretur  qui  tum  rempublicam  Atheniensium  gererent 
et  quod  maior  populi  pars  a  popularibus  ducta  sectaretur.  Attamen 
etiam  addit*^  ut  id  semper  egisset  cx  quo  comoedias  scriberet 
ut  populo  quod  bonum  ac  iustum  esset  suaderet  ita  nunc  quoque 
se  non  reformidantem  quae  Cleo  machinaretur  bona**  et  iusta 
sua  causa  fretum  quod  optimum  sibi  uisum  esset  populo  com- 
mendaturum  esse. 

Quod  ut  faceret  ipsa  uel  maxime  temporis  opportunitate 
Aristophanem  commotum  esse  arbitror.  Nam  Athenienses  qui 
prosperrime  modo  rem  gesserant  tunc  Lacedaemoniis  ultro  pacis 
condiciones  ferre  potuerunt  auctoritatis  uel  dignitatis  nullo  detri- 
mento  capto.  Lacedaemonii  autem  quorum  auctoritas  cum  bello 
per  sex  annos  gesto  fere  nihil  consecuti  essent  in  maguo  dis- 
crimine  esset  quin  aequis  condicionibus  pacem  accepturi 
essent  dubitari  uix  potuit.  Ceterorum  uero  Graecorum  qui 
quae  Lacedaemonii  promisissent  quaeque  ipsi  sperassent  adse- 
cuti  non  essent  uel  plurimos  restituta  commercia  et  securam 
patriorum  festorum  celebrationem  bello  pemicioso  antelaturos 
esse  constitit. 

Sed  quamuis  graue  esset  atque  serium  quod  propositum 
ei  erat  tamen  iocose  tantum  et  hilare  quae  est  natura  comicae 
artis  Aristophanes  illud  protulit.     Adde    quod  haud  ignorauit** 


3*^  Bergk.  Ar.  fr.  p.  97.  de  r.  c.  a.  a.  p.  323. 
39  Ach.  313  sq.  562.  128.  289.  526.  205.  302. 
♦'»  Ach.  330    383.  402.  496.  633.  Pac.  738.  Vesp.  1051.  Eq.  509. 
}i(  rgk.  c.  a.  r.  p.  416  sq. 
♦»  Ach.  626  sq.  641. 
*»  Eq.  40.  644. 

qiiociim  res  sibi  esset  minimeque  enm  fiigit  multitudinem  com- 
moueri  non  posse  nisi  propositis  commodis  manifestis  atque 
apertis  utilitatibus.  Quare  mirum  non  est  quod  ipse  bonam 
causam  defendens  omnibus  eis  artificiis  usus  est  quibus  populares 
populo  persuadere  solebant.  Nam  protulit  ut  id  quod  uoluit 
adsequeretur  haud  pauca  a  ueritate  niagis  minusue  abhorrentia 
neque  dubitauit  ipsas  res  gestas  deprauare  taiesque  effingere 
quales  ei  ad  caudam  suam  accommodatissimae  uidebantur.  Et 
profecto  etiam  nunc  Aristophanes  omnium  animos  commouet 
rebus  et  ueris  et  fictis  iaetissime  ita  consociatis. 

Quod  autem  secutus  est  Aristophanes  in  Acharnensium 
fabula  consilinm  ut  ita  dieam  proprium  et  peculiare  ut  et  pacis 
desiderio  '^^  ciues  adficeret  et  persuaderet  eis  pacem  utique  facien- 
dam  esse  id  simplicissimo  laetissimoque  modo  ita  perfecit  ut 
maxime  seriis  sententiis  iocosissimis  nugis  tanquam  inuolutis 
iucundissima  ^*  pacis  bona  malis  tristissimis  belli  opponeret. 

Quare  quaecnnque  bello  deperdita  uehementissime  tum 
popuius  desiderabat  ea  illum  quidem  facit  consecutnm  qui  in 
fabula  pacem  composuit  priuatam  cum  hoste  —  Dicaeopolidem. 
Qui  uacuus  molestissima  militia  nullo  metu  Jiostium  cx  urbe 
abire  potest  (juo  uult  et  Dionysia  rustica  quae  omnium  sollem- 
nium  facile  laetissima  et  iucundissima  diu  iam  ob  tumultus 
bellicos  populo  in  urbe  compresso  intermissa  erant*^  atquc 
Choas  quaruni  dies  festos  cum  Acharuensium  fabula  docta  est 
reapse  etiamnum  imminentes  se  bello  continuato  omni  anti- 
quitus  tradita  sollemnitate  ceIebratui*os  Athenienses  uix  sperarc 
poterant  uberrima  omnium  rerum  copia  ante  oculos  spectantium 
celebrat.  Restitutis  denique  in  pace  commerciis  undique  Dicac- 
opolidi  merces  apportantur  delicatissimae. 

Quae  proposita  pacis  commoda  talia  esse  quae  fere  omnia 
ad  multitudinis  cupiditates  priuatas^iue  utilitates  spectent  quis  est 


1*  Hyp.  Au.  II.  343.  18  sq.  ed.  Mein.  Ach.  r»2.  c.  Schol. 
1*  Ach.  959  sq. 
♦5  Thesm.  1147. 

qui  in  comico  poeta  reprehendat?  Et  in  summa  gaudii  ioco- 
rumque  licentia  Aristophanes  quid  re  uera  de  pace  speraret 
satis  luculente  declarauit.  Qua  composita  quasi  fundamentum 
communis  istius  perniciei  quae  manere  ac  ualere  nequiret  nisi 
belli  temporibus  euersum  iri  arbitratus  est. 

Ac  ne  mala  quidem  belli  quae  ante  oculos  spectantium 
poeta  noster  ponit  altius  repetita  sunt.  Quem  enim  belli  cupi- 
dissimum  induxit  Lamachus  summa  hieme  aduersus  hostes  pro- 
ficisci  cogitur:  unde  reuersus  uulneribus  acceptis  ludibrium  fit 
eius  qui  cum  hostibus  pacem  fecit.  Quanquam  quae  alia  mala 
summa  atque  grauissima  bello  eff^ecta  essent  nuiltis  Acharnen- 
sium  locis  de  uniuersa  reipublicae  condicione  uerba  faciens 
Aristophanes  docuit.  Bello  enim  cum  multitudinis  dominatum 
licentiamque  tum  uel  maxime  imperium  popularium  augeri. 
Quocum  artissime  coniunctam  esse  ingenii  morumque  illam  de- 
prauationem  quae  ad  omnia  uitae  genera  ac  studia  redundaret. 

Sed  quo  dignius  odio  populus  bellum  haberet  Aristophanes 
ostendere  conatus  est  quibus  causis  leuissimis  et  contemnendis  *^ 
bellum  et  exortum  esset  et  porro  gereretur.  Pro  eo  autem  ut 
simpliciter  id  quod  sentiat  dicat  cupiditate  ista  quae  sua  tantum 
commoda  suamque  salutem  spectaret  bellum  et  excitatum  esse 
et  porro  geri  —  Aristophanes  profitetur  belli  quod  totam  Grae- 
ciam  euersurum  esset  causas  fuisse  quae  priuatis  utilitatibus 
ducti  sycophantae  aduersus  Megara  moliti  essent  et  quae  trium 
ancillarum  gratia  Pericles  fecisset  decreta  Megarica.  In  quibus 
qnamuis  uerum  sit  Atheniensium  cum  Megarensibus  conten- 
tione*'^et  prohibitis*®  a  Pericle  Megarensium  commerciis  uel 
maxime  bellum  exarsisse  tamen  singulae  quaeque  commen- 
ticia  sunt  atque  ficta.  Neque  enim  indagare  uoluit  Aristophanes 
in  ea  comoedia  quae  uerae  belli  causae  fuissent  —  quas  illum 
quidem   penitus  perspexisse   non  negauerim  —  et  has  ueras 


♦6  Pac.  600  sq.  Plut.  Pericl.  '60. 

«  Schol.  Pac.  609.  Nub.  302.  Pac.  '246. 

^8  Plut.  Nic.  IX.  Thuc.  I.  127.  145. 

cansas  prolatas  coram  popnlo  in  theat.um  congregata  non  ita 
ntilem  operam  sibi  praebituras  esse  intellexit.  Adde  quod  Ari- 
stophanes  quamuis  admiraretur  Periclis  ingenium  atque  uirtutem 
tamen  qna  erat  ratione  eundem  reprehendit  quod  et  ipse  sese 
lam  extra  leges  extulisset  et  multitudinis  dominatus  licentiaeque 
uerus  esset  auctor«.  Q„are  cui  uiuo  iam  alii  comici  poetae  non 
pepercerant  illum  ipse  quoque  palam  adgredi  non  dubitauit 
atque  poetarum  potestate  usus  ex  rebus  uere  gestis  libero  i„- 
genio  nouas  quasdam  res  efifinxit. 

lam  uero  hoc  talibus  causis  exortum  bellum  quod  cinibus 
ii.h.1  et.amnnm  nisi  calamitates  perniciemque  attulerit  ut  per- 
maneat  istos  uel  maxime  operam  dare  Aristophanes  i„  Achar- 
nensmm  comoedia  profitetur   qui  commode  se   i„  hac  omninm 
rerum   pertnrbatione   cupiditates   suas   expleturos   intellexerint. 
Quos    esse   ait  populares  illos   qui   iure   suo    timeant  ne  pace 
composita  auctoritatem  et  potentiam  perdant  et  permultos  istos 
muenes  turbulentos  rerumque  nouarum  studiosos  qui  cum  gloria 
praedae  aliquantum  e   bello  se  reportaturos  esse  sperent     Ac 
contra  studia    istornm   hominum    uana   et    pemiciosa   ut  aUas 
semper  ,ta  in   nostra    quoque    fabula    Aristophanes  uehemen- 
t.ss.me  contendit  nec  unquam   declarat   pacem  obtinerl  posse 
n.s.  .Ihs  e  c.u.tate  eiectis.  Quare  ostendit  quomodo  cum  populus 
■mperare  s.bi  uideatur  re  uera  ciues  isti  turbulenti  ac  facundi 
popnlo  .mperent.    Quos  omnium  mendaciornm   atque   calumni- 
carum  peritos  non  reipublicae  salutem  sed  lucnim  suum  et  pri- 
uatas  „t.I.tates  sequi.    Ita  eos  et  q„od  de  pecunia  pubL 
upersn   quaeque   socii  largiti  sint   domum   suam   auertere   et 
qu.  ded.t.  .psos  adulentur  iUos  amplissimis  ac  luculentissimis  in 
repubhca  muneribus  ut  legationibus   atque   imperiis  praeficere 
Ab  e.s  demque  qui   corrumpantur   a   partibus  re   uera  om„es 
htes  d,.ud.can  et  grauissimas  omnes  res  publicas  administrari 
Cues  autem  miseros  esse  contentosque   eis  quae  isti  reliqua 

fecerint  ct  inseruire  perficiendis  illorum  consiliis:  quippe  qui 
errore  capti  omnique  propria  uoluntate  expertes  totos  se  finxe 
rint  et  accommodarint  ad  iliorum  arbitrium  et  nutum.  lam  uero 
quomodo  isti  homines  et  fictis  impudenter  legationibus  et  falso 
promissis  exterarum  gentium  auxiliis  efficere  studeant  ut  bellum 
ipsis  utilissimum  perniciosissimum  ceteris  omnibus  quamlongissime 
trahatur  luculentissime  Aristophanes  in  Acharnensium  fabula 
docet. 

Quibus  omnibus  effici  denique  uult  poeta  ut  ciues  qui 
fabulam  spectent  arbitrentur  pacem  utique  faciendam  esse 
quamdiu  commode  illud  quidem  temporum  opportunitate  fieri 
possit  ne  temporibus  iniquioribus  adquiescendum  sibi  sit  in 
pace  quae  minus  sit  ex  ipsorum  uoto  et  sententia^^. 

lam  illam  comoediae  sententiam  Aristophanes  in  tribus 
uel  maxime  fabulae  personis  insigniter  descripsit  atque  expli- 
cauit.  Ita  enim  has  personas  induxit  ut  earum  unamquamque 
suscipientem  faceret  causam  uniuersi  cuiusdam  hominum  generis 
uel  potius  ciuium  factionis :  quo  facto  quomodo  ad  illas  quidem 
personas  et  bellum  et  pax  pertinerent  cum  elegantia  et  arte 
declarauit. 

Atque  ita  pax  quantos  fructus  ferat  in  Dicaeopolide, 
bellum  quanta  mala  adferat  in  Lamacho,  quomodo  pruden- 
tissimo  cuique  agnoscenda  utique  sit  necessitas  pacis  in  choro 
Acharnensium  senum  cognosci  licet 

Ex  quibus  Dicaeopolis  quem  ipso  nomine  talem  esse  Ari- 
stophanes  descripsit  qui  nihil^*  nisi  iusta  in  ciuitate  institui 
uellet  ut  princeps  est  rerum  in  fabula  gerendarum  ita  primas 
agit.  Qui  et  sana  mente  prudentiaque  etAtticorum  antiquorum 
ingenio  praeditus  ipsius  poetae  consilia  ac  sententias  de  republica 
gerenda  defendit.  Quid?  quod  nonnullis  locis  prorsus  Aristo- 
phanis  uel  Callistrati  uice  fungitur  quae  illi  euenissent  Cleone 
inprimis  auctore  —  ea  ipse  quasi  de  se  professus. 


50  Ach.  1020. 

>i  Ach.  500  seq.  661  sq. 

Qiiod  autem  sentit  de  republica  Dicaeopolis  idem  est  illnd 
qnod  antiqui  Graeci  animo  ac  mente  penitus  perceperant  quod- 
que  morum  legumque  oboedientia  cognoscitur.  Quare  nouis 
aetatis  suae  moribus  aduersarius  factus  nihii  magis  desiderat 
qnam  ut  pax  utique  fiat  in  qua  non  modo  singulorum  ciuium 
sed  etiam  uniuersae  ciuitatis  salutem  positam  putat. 

Ultimis  uero  belli  annis  ut  illud  crederet  uel  maxime 
Dicaeopolis  impulsus  est.  Nam  ipse  quoque  adductus  est  nt 
agri  sui  uastationem  passus  in  urbem  confugeret:  ubi  carens 
omnibus  iucundis  uoluptatibus  uitae  rusticae  in  angustis  aedi- 
culis  exigua  foii;una  misere  uixit.  Neque  effugit  uarias  iniurias 
illorum  qui  tunc  rempublicam  gerebant,  sed  excubandum  adeo 
fuit  ei  quamuis  aetate  prouectiori  ad  moenia  urbis. 

Quare  cum  intellexisset  finem  belii  animis  tandem  ali- 
quando  reconciliatis  nullo  modo  exspectandum  esse  Dicaeopolis 
de  rerum  condicionibus  meditatus  causas  earum  leuiores  existi- 
mauit  quam  ut  eis  adduceretur  ut  communium  temporum  cala- 
mitatem  in  perpetuum  susciperet  Cumque  perspexisset  quani 
penierse  respublica  Atbeniensis  administraretur  et  quomodo 
ciues  fallerentur  falso  promissis  auxiliis  amplissimis  ac  popula- 
rium  fraudulentis  artificiis  quae  illi  quidem  aut  non  intelie- 
gerent  aut  uera  putarent  acerrimo  belli  studio  hostiumque  in- 
flammato  odio  paene  occaecati  tantum  afuit  ut  putaret  hominem 
sese  simplicem  de  plebe  ex  istis  rerum  condicionibus  unquam 
aliquid  adsecuturum  esse  ut  sibi  ciuibusque  etiam  alia  atque 
maiora  mala  futura  esse  prouideret  ac  praenuntiaret. 

Sed  cum  principibus  reipublicae  aperte  palamque  lacessitis 
eorumque  administratione  reipublicae  dilucide  exposita  ciuibus 
suis  non  persuaserit  Dicaeopolis  non  dubitat  ipsam  ciuitatem 
deserere  ac  suae  ipsius  saluti  consulere  pace  priuata  sibi  et 
suis  cum  hostibus  composita.  Quam  pacem  acceptam  non  dissi- 
mulat  territus  Acharnensium  ira  et  maledictis  sed  palam  et 
coram  omnibus  ciuibus  uoluptates  eius  adfluentius  haurit.  Nam 
persuasum  ei  est  causam  suam  bonam  consiliaque  sua  recta  esse: 
ut  si  prospere  rem  gesserit   mox   ciues  consiliorum  suorum  ra- 

tionem  probaturi  sint.  Atque  ita  circum  bello  saeuiente  ipse 
solus  pace  cum  Lacedaemoniis  composita  tranquille  ac  laute 
uiuit  praeclarissimis  fructibus  ex  pace  efflorescentibus  et  redun- 
dantibus.  Quo  postremo  efQcitur  ut  onmes  ab  eo  petant  ut  feli- 
citatem  snam  cum  ipsis  comiAunicet  et  ut  uictor  denique  cer- 
taminis  cnm  belli  studiosis  instituti  triumphum  deportet. 

Quorum  bellicosorum  hominum  quamuis  magna  Athenis 
multitudo  fuerit  tamen  unus  Lamachus  in  scaenam  producitur 
qui  illorum  personam  gerat.  Quem  re  uera  magis  uirtute  bellica 
quam  ciuili  prudentia  spectatum  hominem  Aristophanes  quamdiu 
inter  uiuos  ille  quidem  erat  iocosissime  semper^^  perstrinxit 
ipso  nomine  more  comico  per  ridiculum  detorto  quamuis  iuste^^ 
de  mortuo  eo  iudicaret. 

Atque  in  Acharnensibus  Aristophanem  existimo  uoluisse 
Lamachum  eum  esse  qui  nouam  aetatis  suae  rationem  quasi 
uita  ipsa  exprimeret  Ita  patriam  ille  neglegit  propter  utilitatem 
ac  lucrum  et  quamuis  iactarit  modo  perpetuo  se  aduersus 
hostes  bellum  gesturum  esse  iussus  contra  Boeotos  proficisci 
inuito  tantum  et  iniquo  animo  obtemperat.  Quare  cum  uulne- 
ratus  in  scaenam  profertur  et  misere  lamentatur  nemini  pro- 
batur:  quippe  qui  sua  ipsius  cuipa  ac  stultitia  in  exitium  prae- 
cipitatus  sit.  » 

His  uero  duobus  fabulae  personis  chorus  denique  Achar- 
nensium  a  quo  nomen  inditum  est  comoediae  —  tanquam 
teiiia  persona  interponitur. 

Et  profecto  cum  quod  uoluit  is  qui  primas  agit  celerius 
consecutus  sit  grege  demum  Acharnensium  carbonariorum  quasi 
iu  aciem  cum  pacis  illo  amico  descendentium  uigor  quidam  ac 
motus  fabulae  actioni  accedit. 

Eodem  autem  modo  quo  Aristophanes  suorum  ciuium 
fabulam  spectantium  animos  immutatum  iri  sperauit  —  Achar- 
nenses   quos  primo   poeta  temporum  opinionibus  praeiudicatis 


*2  cf.  in  Ach.  Pac.  Holcad.  fr. 

53  Thesm.  841.  Ran.  1030.  cf.  Fritzsch.  ad  Ran.  p.  337. 

corruptos  et  popularium  peruersa  in  republica  consilia  secutos 
facit  progrediente  fabula  auctore  eo  quem  Aristophanes  quid 
ipse  sentiret  profiteri  uoluit  adducuntur  ut  eandem  postremo 
rationem  optimam  sequantur  quam  ille  quidem  communis  Grae- 
ciae  Athenarumque  salutis  studiosus  defendit. 

Ac  certo  consilio  ductus  personam  chori  Aristophanes 
Acharnensibus  imposuit  carbonariis  ^duris  ilignis  acernis"  ^*.  Illi 
enim  quorum  pagus  Atticorum  maximus  fuit  adeo  ut  mille  pe- 
dites  grauis  armaturae  in  urbem  mitterent^  iam  ipso  belli 
initio  cum  hostes  operam  darent  ut  ipsorum  uel  maxime  agros 
uastarent  efflagitarant  ut  in  aciem  Pericles  Athenienses  ^*  edu- 
ceret.  Quod  ut  faceret  ille  qua  ^^  fuit  animi  constantia  cum  ad- 
ductus  non  esset  odium  eorum  aduersus  hostes  atque  cupiditas 
ulciscendi  magis  etiam  aucta  sunt  atque  incensa. 

Eis  uero  qui  in  Atheniensium  contionibus  auctoritate  uale- 
bant  de  pacis  necessitate  persuadere  re  uera  uel  maximi  fuit 
momenti.  Quare  multis  quoque  uerbis  Acharnensium  sententiae 
refelluntur.  Et  adducuntur  denique  ut  omnes  summo  consensu 
et  una  uoce  Dicaeopolidis  qui  pacem  composuerit  consilia  ap- 
probent  eundemque  cum  gaudio  clamoribusque  ad  lautissimas 
epulas  prosequantur. 

Sed  ut  reliquis  qui  in  ciuitate  siot  belli  studiosi  per- 
suadeat  Aristophanes  quasi  ambitione  quadam  ipsius  populi 
gratiae  ductus  sese  choro  qui  in  comoedia  populi  uice  fungatur 
ad  pacis  consilia  traducto  non  magnopere  curare  ostendere 
uidetur. 

Atque  quod  re  uera  Acharnensibus  doctis  in  republica 
perfectum  est  quantulum  id  cunque  fuit  uehementer  uniuerso 
populo  fabulam  illam  probatam  fuisse  ex  eo  iudicari  potest 
quod  primum  ei  certaminis  praemium  tributum  est. 

lam  uero  unum  restat  huic  disputationi. 

"^— — — ^— — — — ^— ^—  . 

5*  Ach.  180  sq. 

55  Thuc.  II  19. 

56  Thnc.  II  19-21.  Plut.  Per.  32. 

57  Acb.  528.  Pac.  502.  608.  1001.  Th.  I.  139.  140—4. 

Ea  enim  Acharnensium  parte  ubi  Aristophanes  Dicaeopo- 
lidem  induxit  adeuntem  Euripldem  (quippe  quae  ad  rem  quae 
maxime  ageretur  et  ad  pacis  commendandae  consilium  non 
pertineret  ac  plus  iusto  ab  rerum  ordine  declinaret)  adducti 
sunt  ut  Aristophanem  in  Acharnensibus  etiam  alteium^^  consilium 
exagitandi  Euripidis  secutum  esse  statuerent. 

At  pacis  commendandae  consilium  iam  negaui  id  esse  quo 
uniuersa  Acharnensium  comoedia  uel  maxime  contineretur :  sed 
ab  Aristophane  consilium  illud  quasi  instrumentum  ornamen- 
tumque  excogitatum  dixi  quo  quod  re  uera  non  Achamensium 
solum  comoediae  sed  uniuersae  suae  poesi  comicae  propositum 
esset  —  ut  uniuersam  rempublicam  Atheniensem  libere  perstrin- 
gendo  quasi  repraesentaret  —  etiam  in  hac  Acharnensium  fabula 
proferret. 

Atque  ad  hoc  consilium  si  reuocauerimus  ea  quae  ad 
Euripidem  spectant  non  solum  apta  atque  concinna  sed  etiam 
necessaria  illa  quidem  esse  censebimus.  Nam  cum  id  ageret 
Aristophanes  in  Acharnensibus  ut  uniuersae  reipublicae  calami- 
tatem  bello  sane  uel  maxime  cum  procreatam  tum  altam  et  ac- 
censam  ciuium  ante  oculos  poneret  necesse  fuit  eum  animum 
aduertere  etiam  ad  poesin  qua  populi  mores  tales  quales  esse 
possunt  perfectissimi  exprimendi  fere  sunt  atque  inprimis  ad 
actatis  suae  tragoediam  quae  ut  ipsa  respublica  fracta  ac  paene 
profligata  uidebatur.  Et  hercle  omni  dignitate  et  grauitate 
quam  Aeschylus  atque  Sophocles  secuti  sunt  magis  magisque 
neglecta  quasi  in  forum  illa  descenderat  ubi  consiliorum  mul- 
titudinis  ministra  atque  adiutrix  popularem  causam  defenderet. 

Atque  istius  tragoediae  princeps  fuit  Euripides. 

Qui  non  solum  omnibus  rebus  publicis  post  Periclis  tem- 
pora  immutatis  artem  quoque  tragicam  in  omnes  partes  com- 
mutauit  sed  etiam  ad  communem  intellegentiam  se  accommodans 


58  cf.   Hieron.  Mueller.   in  praef   ad  Ar.  Ach.   interpr.   germ. 


et  al. 

animos   multitudinis   ita  mouit   ut  maiorem  quotannis  commen- 
dationem  haberet. 

Aristophanes  uero  cum  uirtutis  et  honestatis  uim  quae 
quasi  spirare  uideretur  atque  expressa  esset  in  Aeschyli  et 
Sophoclis  tragoediis  iam  nullam  uideret  esse  in  tragoediis  Eu- 
ripidis  non  modo  Euripidem  auctorem  deprauatae  ^»  tragoediae 
sed  etiam  tragoedias  Euripidis  eas  existimauit  ad  quas  uni- 
uersa  immutatio  morum  ingeniique  referenda  esset.  Quare 
ex  quo  ad  scribendum  se  contulit  illum  quidem  adgredi  atque 
exagitarefi^J  nuriquam  intermisit.  Quo  se  effecturum  esse  Ari- 
stophanes  spcrauisse  uidetur  ut  non  modo  labem  istam  tra- 
gicae  artis  auerteret  sed  etiam  prohiberet  quominus  tragoediis 
Euripidis  homines  illius  aetatis  ex  quibus  iuuenum  inprimis 
studia  in  dies  magis  ille  in  se  conuertebat  corrumperentur. 

lam  uero  maxime  Euripidi  haud  iniuria  exprobrata  est 
noua  in  tragoediis  fabularum  tractatio  quae  prorsus  abhorret  a 
fabularum  tractatione  quam  in  Aeschyli  et  Sophochs  tragoediis 
inuenimus.  Nam  quae  fabulis  tradita  esseut  eis'  Aeschylus 
diuinam  aliquam  necessitatem  cognosci  arbitratus  est:  Sopho- 
cles  autem  intima  illis  quidem  et  recondita  consilia  de  rebus 
humanis  contineri  existimauit.  Euripides  uero  fabulis  illis  usus 
est  ad  inueniendas  et  ad  proponendas  rerum  condiciones  qui- 
bus  cum  suorum  temporum  homines  describeret  tum  suam  ipsius 
sententiam  exprimeret. 

Atque  tragicam  illam  quae  uocatur  culpam  Euripides 
non  ad  externam  quandam  fati  necessitatem  reuocauit  —  id  quod 
Aeschylus  atque  Sophocles  fecerunt  —  sed  ex  sola  nefaria  impo- 
tentia  et  ex  moribus  animoque  eiusdem  illius  qui  istam  culpam 
in  se  contulisse  dicebatur  repetiuit. 

Itaque  infelicissimi  illi  reges  et  principes  qui  apud  Aeschy- 
lum  et  Sophoclem  uel  in  summorum  dolorum  perpessionibus  incre- 


i 


59  Ran.  93. 

60  cf.  Ach.  Ran.  Thesm.  Pac.  coll.  Autolyk.  Ercchth.  Polyid 
Fhoen.  Proag.  Amphiar. 

dibili  quadam  uirtutis  atque  magnanimitatis  specie  quam  et 
ingenii  et  corporis  habitu  prae  se  ferebant  animos  spectatorum 
erigebant  apud  Euripidem  miseri  facti  sunt  mendici  qui  sor- 
didis  pannis  inuoIuti«i  uerbis  quae  ex  foro  desumpta  haud 
raro  uidebantur  saepe  leuissimas  res  hilarius  quam  tristius 
proferebant. 

Atque  haec  quasi  ui  quadam  extrinsecus  ascita  doloris 
misericordiaeque  concitatio  et  uafritia  ista  uel  summis  heroibus 
imposita  maxime  in  Acharnensium  fabula  perstringuntur. 

Etenim  Aristophanes  in  hac  comoedia  spectatores  quasi  inspi- 
cientes  facit  in  uestiarium  Euripidis  mendicum  atque  ex  ipsis 
ad  summam  humilitatem  abiectis  heroibus  complures  eis  quasi 
ante  oculos  proponit.  Ex  quibus  Telephum  inprimis  appeUat 
qui  quamuis  fortis  uir  et  rex  fuerit  tamen  apud  Euripidem 
claudus  mendicus  factus  sit.  Cuius  nomine  inscriptae  ab  Euri- 
pide  fabulae  quam  alias  quoque  Aristophanes  ^2  et  alii  comoe- 
diarum  8criptores«3  haud  raro  facetius  signifieant  in  Achar- 
nensibus  non  solum  uersus  et  singula  dicta,  sed  etiam  ipsae 
rerum  condiciones  per  ludibrium  detorquentur. 

Illam  autem  tragoediam  inprimis  Aristophanes  uehemen- 
tissime  perstrinxisse  uidetur  cum  quod  Telephus  heroum  quos 
Euripides  in  scaenam  produxerat  omnium  longe  miserrimus 
erat  tum  quod  ea  omnia  quae  in  poesi  Euripidea  ipse  quidem 
uituperabat  in  illa  tragoedia  uel  maxime  extabant  atque  appa- 
rebant.  Nam  scripserat  Euripides  et  istam  tragoediam  et  quas 
alias  fabulas  Aristophanes  in  Acharnensibus  nominat  recens  a 
disciplina  Protagorae  atquc  omnia  in  his  tragoediis  ad  recen- 
tioris  aetatis  subtilem  disserendi  rationem  reuocauerat. 

Atque  illnd  dicendi  studium  artificiumque  nouiciis  sophi- 
starum  doctrinis  perfectum   quo  praediti  et  ilhus  aetatis  Athe- 

"  Ran.  826. 

62  Nub.  921.  888.  Ran.  853.  863.  1447.  Eq.  810  1237.  Pac  127. 
Thesin.  517.  Lys.  707.  cf.  Bergk.  c.  a.  r.  p.  136  sq. 

68  Alex.  ap.  MciD.  III  467.  Amph.  ap.  Mein.  III.  313.  Timocl. 
ap.  Mein.  III.  593. 

iiienses  et  homines  isti  quos  in  fabulis  suis  Euripides  induxisset 
grauissima  omnia  fundamenta  in  quibus  salus  populi  posita 
esset  ut  patrios  mores  instituta  religiones  audacter  et  impu- 
denter  perturbarent  ac  propemodum  funditus  euerterent  inprimis 
Aristophanes  per  ridiculum  detorsit.  ^* 

Ex  quibus  omnibus  facile  denique  apparere  milii  uidetur 
quaecunque  in  Acharnensibus  facetius  significent  Euripidem  ea 
nuUo  modo  contra  consilium  facere  fabulae  in  qua  Aristophanes 
id  egerit  ut  communium  temporum  studia  artesque  quam  sint 
praua  noxia  inania  quasi  manifestis  documentis  doceat  atque 
exprimat.  Nam  reapse  in  Acharnensibus  Aristophanes  non  so- 
lum  bellura  quaeque  continuo  bellum  secuta  essent  sed  multo 
magis  uniuersam  morum  et  ingenii  immutationem  hominum 
recentiorum  adgressus  est. 

Atque  hoc  loco  commode  finis  faciendus  fuit  huic  dispu- 
tationi  nisi  unum  restitisset  cuius  mentionem  tantum  incohasse 
me  paeniteat.  Quare  breuiter  mihi  dicendum  esse  statui  et  de 
tempore  et  de  loco  rerum  in  Acharnensibus  gestarum. 

Sic  autem  existimo  totam  fabulae  actioncm  intra  terminos 
unius  temporis  atque  eiusdem  loci  contineri. 

Res  enim  fictas  fabulae  quae  re  uera  docta  est  Lenaeo- 
rum*^  diebus  festis  Gamelione  anni  Attici  mense  septimo  qui 
idem  fere  est  ac  nostri  anni  mensis  lanuarius  Aristophanes 
actas  uoluit  Anthesteriorum  diebus  festis  Anthesterione  anni 
Attici  mense  octauo  qui  idem  fere  est  ac  nostri  anni  mensis 
Februarius.  Dionysia  autem  rustica  Posideonis  anni  Attici 
mensis  sexti  qui  idem  fore  est  ac  nostri  anni  mensis  December 
a  Dicaeopolide  ut  est  ille  pace  modo  degustata  quasi  furore 
quodam  ac  mentis  insania  concitatus  non  iusto  suo  tempore 
celebrantur. 

Eaque  rerum  actio  continetur  denique  uno  die  secundorum 


6*  Ach.  496  sq.  et  passim. 

«5  Acb.  hyp.  I.  fin.  coll.  Ach.  504.  c.  schol.  cf.  Boeckh.  do 
Lenaeis  in  diss.  litt.  acad.  Berol.  a.  1819. 

Anthesteriorum  quae  Choes  uocantur  inde  a  tempore  antemeri- 
diano  usque  ad  cenae  tempus. 

lam  uero  iocus*^  ubi  fabulae  res  aguntur  perpetuo  est 
Athenis  specie  ornationis  scaenae  nunquam  mutata  nisi  quod 
cum  in  Euripidis  domum  inspicitur  quod  uocant  ixxvxktjfia 
aperitur.  *^ 

Atque  initio  quidem  fabulae  sine  dubio  scaena  Athenis 
est  in  pnyce.  Tum  autem  res  aguntur  ante  Dicaeopolidis  do- 
mum  quae  ut  eius  qui  primas  agit  in  medio  scaenae  pariete 
sita  est.  Quam  domum  in  urbe  ipsa  esse  a  pnyce  haud  procul 
distantem  Aristophanem  uoluisse  statuo. 

Nam  quae  celebrat  Dicaeopolis  Dionysia  rustica  in  agro 
illa  ante  uillam  Dicaeopolidis  fieri  quominus  putemus  cum  uerba 
poetae  tum  res  ipsae  refragantur.  Immo  uero  ut  alieno  tem- 
pore  ita  alieno  quoque  loco  Dicaeopolis  Dionysia  celebrat  ita 
ut  quae  re  uera  in  urbe  celebrat  ea  in  pago  se  celebrare  quasi 
animo  praecipiat. 

Deinde  autem  agitur  ante  Euripidis  domum  quam  a  sini- 
stra  spectatorum  ad  dextram  domus  Dicaeopolidis  sitam  fuisse 
arbitror  ita  ut  a  dextra  spectatorum  et  a  sinistra  domus  Di- 
caeopolidis  ad  urbem  uersus  Lamachi  domus  repraesentata 
fuerit.  Hoc  enim  modo  domibus  illis  constitutis  facillime  effici- 
tur  et  ut  Euripidis  domus  a  choro  in  orchestram  a  dextra 
spectatorum  parte  ingresso  abesse  aliquid  uideatur  et  ut  Dicae- 
opolis  atque  Lamachus  in  diuersas  partes  abeuntes  et  a  diuersis 
partibus  redeuntes  in  medio  proscaenio  obuiam  sibi  fiant  sane 
haud  parum  aucta  hilaritate. 

Et  profecto  qui  existimarunt  domus  Euripidis  Lamachique 
clarissimorum  uirorum  quorum  domus  unumquemque  Athenis 
cognouisse  uerisimillimum  est  atque  forum  illud  mercatorium 
a  Dicaeopolide  constitutum  *^  in  pago  aliquo  fuisse  uel  Dicae- 

«6  Boeckh.  1. 1.  p.  93.  Geppert  d.  alt-griecb.  Buhne.  Leipz.  1843. 
Schoenbom  d.  Sk.  d.  Gr.  Lpz.  1858.  p.  307. 
6»  Ach.  408. 

68  Droy8enUeber8etz.d.Ar.ILp.l72.Bodeh.l.gr.III.2  p.306sq. 

opolidis  domum  rusticam  iuxta  urbanas  domus  Euripidis  et 
Lamachi  sitam  fuisse  maiore  libertate  iudicii  usi  sunt  quam  ei 
qui  omnia  in  urbe  agi  statuerunt. 

Quarc  postremo  quoque  scaenam  rursus  ante  urbanam 
domum  Dicaeopolidis  esse  censeo  ubi  et  mercatus  et  reliqua 
omnia  agantur. 

Sed  etiamsi  ea  omnia  suis  finibus  circumscripta  uidean- 
tur  tamen  in  Archamensium  quoque  fabula  summa  comoediae 
iibertas  quae  tempore  ac  loco  parum  cohiberi  solet  minime 
imminuta  est:  ut  Aristophanes  quae  extra  scaenam  fiunt  — 
cursum  ab  Amphitheo  Lacedaemonem  institutum,  Megarensis 
Boeotique  mercatorum  celerem  aduentum,  expeditionem  a  La- 
macho  factam  in  fines  Boeotiae  —  eiusdem  unius  diei  quasi  circulo 
complectitur. 

Sed  quid  potest  mirum  esse  in  fabula  quae  tota  uersa- 
tur  in  re  quadam  commenticia  et  ab  omni  ueritate  aliena  qualis 
est  pax  priuata  unius  ciuis  —  ipsa  ciuitate  bellum  gerente. 


'• 


ERNESTVS  BONSTEDT 
de  uita  sua. 


Natus  sum  Brombergae  die  28.  m.  Octobris  a.  h.  s.  qua- 

dragesimo    altero  patre  Ferdinaudo  ICto   matre  Wilhelmina  de 

gente  Brachuogel.   Fidem  profiteor  euangelicam.  Primis  littera- 

rum   elemeutis  imbutus  nouem   annos    natns    gymnasium    adii 

Brombergense  quod  Deinhardt  etiam  tum   regebat.     lam   inde 

ab  a.  h.  s.  quinquagesimo  altero  Posnaniae   gymnasium  Fride- 

ricium  Guilelmium  frequentaui  quod  mea  memoria  Heydemann 

Marquardt    Sommerbrodt    moderabantur.      Post    nouem    annos 

maturitatis   testimouium  consecutus  a.  h.  s.    scxagesimo   primo 

uniuersitatem  Berolincnsem   adii  iuris  consultorum  studiis  ope- 

ram  nauaturus:  sex  autem  mensibus  post  philologiam  capessiui. 

A.  h.  8»  sexagesimo  altero  Vratislauiam   me   contuli:    eiusdera 

anni  autumno  Bonnam  mi^raui.  Berolini  me  docuerunt  Helff^erich 

Ileydemann  Rudorff  Stahl  Boeckh  Gosche  Gruppe  Guhl  Haupt 

MuIIach  de  Raumer  Steinthal  —  Vratislauiae  jlaase  et  Rossbach  — 

Bonnae    van   Calker    lahn   Lassen  Ritschl    Ritter  Schlottmann 

Simrock  de  Sybel.     Atque   Bonnae    seminarii    regii    philologici 

sodalis  extraordinarius  —  exercitationum  epigraphicarum  quas 

Ritschl  priuatissimc   instituebat  socius  fui:  in  societate    quoque 

latina  cui  Reifferscheid  et  Wachsmuth  praeerant  uersatus  sum. 


( 


lam  Bonnae  postquam  per  duos  annos  et  menses  sex  alumnos 
docui  atque  erudiui  scholae  Kortegarnensis  a.  h.  s.  duodesep- 
tuagesimo  examina  pro  facultate  docendi  absolui.  Tum  pu- 
blico  magistri  munere  per  annum  in  gymnasio  Gnesnensi 
biennium  in  gymnasio  Ratiborensi  functus  a.  h.  s.  septuagesimo 
primo  praeceptor  creatus  sum  ordinarius  gymnasii  quod  auspiciis 
floret  municipii  Francofurti  ad  Mocnum. 

